Martin Berasateguik 10. Michelin izarra irabazi dau - bizkaie.biz\nMartin Berasateguik 10. Michelin izarra irabazi dau\nBizkaie! 2018-11-22 09:54 Jan edanak\nEneko Atxak bosgarrena irabazi dau, izan be, Eneko Bilbao jatetxeari lehenengoa emon deutsie.\nEspainia eta Portugal Michelin Gida 2019 iragarri dabe bart Lisboan.\nMartin Berasategui sukaldari gipuzkoarrak Michelin Gidako izar barri bi jaso ditu bart, bat Donostiako eMe Be Garrote jatetxeari emon deutsie eta beste bat Bartzelonako Oriari. Berasateguiren proiektu bik lehenengo izarrak irabazi ditue eta hamar izar ditu dagoeneko.\nBestalde, Urdaitzeko (Nafarroa) Molino de Urdaniz jatetxeak izar bi ditu dagoeneko.\nHorrezaz gan, Bizkaiko beste jatetxe bati, Etxanobe Atelier (Bilbo) lokalari izar bat emon deutsie eta Gasteizko Zaldiaran jatetxeak, barriz, izarra galdu egin dau.\nEspainia mailan, hiru izarreko beste sukaldari bat dago: Dani Garcia (Marbella, Malaga).\nMichelin Gideak lau jatetxeri bigarren izarra emon deutse eta lehenengoa beste hogeita bosti.\nBartzelonako Cocina Hermanos Torres Sergio eta Javier bikien jatetxeak izar bi irabazi ditu, Dos Cielos zarratu ondoren. Valentziako Ricard Camarena Restaurantek eta Lisboako Alma jatetxeak be izar bi ditue.\nKontuak kontu, 25 jatetxek lehen izarra irabazi dabe Madrilen (bost), Andaluzian, Katalunian, Valentzian, Euskadin, Gaztela-Mantxan, Gaztela eta Leonen, Galizian, Errioxan eta Aragoin, baita Sintran, Bragancan eta Guimaraesen (Portugal) be.\nEspainian hamaika jatetxe dagoz hiru izarreko kategorian, izan be, Carme Ruscalledak zarratu egin eban oraintsu, joandako urrian, hain zuzen be.\nDonostian, Victoria Eugenia Antzokian, gaur, 20:00retan, egingo dan ekitaldian, Arantxa Tapia sailburuak Jock Zonfrillo chef eskoziarrari emongo deutso Basque Culinary World Prize saria. Ekitaldian honako honeek izango dira: Bittor Oroz Nekazaritza, Arrantza eta Elikagaien Politikako sailburuordea, Leandro Azkue Arrantza eta Akuikultura zuzendaria, Ikerne Zuluaga Nekazaritza eta Abeltzaintzako zuzendaria, Peli Manterola Elikagaien Kalidadea eta Industriako zuzendaria eta Irma Basterra Landaren eta Itsasertzaren Garapeneko eta Europar Politiketako zuzendaria.


Igerileku sasoirako prestatzen - Sakana - Guaixe.eus\nGuaixe 2020-06-05 15:09\nZiordiko igerilekuak itxita daude oraingoz.\nIgerilekuen irekieragatik udaletako kideak ohi baino buruko min gehiago hartuta dabiltza aurten. Batzuk oraindik egoera aztertzen ari dira. Zabaltzen diren herrietan higiene eta osasun neurriak eta jendearen arteko distantzia bete beharko da.\nKoronabirusak eragindako alarma egoerak jakinarazpenez bete ditu Sakanako udaletxeak. Gobernuek onartutako araudiak herrian aplikatzeko moldatu behar izan dira. Baina osasun larrialdian zehar araudi horiek aldatzen joan dira. Eta antzeko zerbait gertatzen ari da igerilekuen inguruko araudiarekin. Erabilera publikoko igerilekuak zabaltzeko aukera izanen da, baina baldintzak maiz aldatzen ari dira eta udal arduradunak nahikoa txoratuta dabiltza haiek beraien herrira egokitzeko.\nNafarroako Osasun Publikoaren eta Lan Osasunaren Institutuak igerilekuak dituzten udal guztiei 2020ko Igerilekuen Osasun Zaintzako Programa aurkeztu zien ostiralean. Institutuak udalei aholkatu die igerilekuen irekiera, ahal den neurrian, hilaren azken astera arte atzeratzea. Era berean, une bakoitzean indarrean dagoen araudia aplikatzeko beharra gogorarazten da, osasun agintariek adierazten dituzten ohar eta gomendioak oso kontuan hartuz. Azken helburua da udal igerilekuak erabiltzaileendako ahalik eta segurtasun baldintza handienez irekitzea.\nAipatu institutuak emandako irizpideak eta gomendioak segituz irekiko dituzte zabaltzen diren udako igerilekuak. Erabiltzaileek higiene eta osasun neurriak, baita pertsonen arteko segurtasun distantziak ere bete beharko dituzte. Horrek, jakina, igerilekuen edukiera mugatzea ekarriko du, eta edukiera betetzean jendea sartu ezinik gelditzea bakarren bat atera arte.\nIrurtzungo Udalak jakinarazi du igerilekuak garilaren 1etik irailaren 6ra zabalik egonen direla. Igerilekuak kudeatzeko kontratatutako langileek adierazitako baldintzak nahitaez bete behar dituzte. Udalak jakinarazi duenez, dutxak ezin izanen dira erabili. Taberna zerbitzua izanen da. Aitor Larraza Carrera alkateak gaztigatu duenez, “salbuespenezko neurriak hartu dira salbuespenezko garaietarako; kanpoko erabakien menpe egonen gara uneoro, eta aldaketak egon daitezke instalazioen funtzionamenduan”.\nPrezioei dagokienez, udalak prezioak murriztu ditu: 5 urtera arteko haurrek eta 65 urtetik gorakoek dohainik izanen dute sarrera, 5 eta 14 urte bitartekoek 44 euro pagatu beharko dituzte sasoiko txartelagatik, 14 eta 18 urte bitartekoek 54 euro eta 18 eta 65 urte artekoek 74 euro. Eguneko sarreren (4,5 eta 7 euro artean) eta 15 eguneko txartelen kostua mantendu da (18 eta 48 euro artean). Ordainketa-helbideratze berriak edo bazkideen bajak hilaren 18rako jakinarazi behar dira. Familia abonuak ere badira. Txartelen kuotak hilaren 24an eta garilaren 6an kobratuko dira banku bidez.\nUharte Arakilgo Udalaren asmoa da igerilekuak irekitzea. Txomin Uharte Baleztena alkatearen aurreikuspena da garagartzaroaren bigarren erdialdean irekitzea, sanjoanen inguruan. Uhartek dioenez, “herritarrei zerbitzua ematea ona litzateke. Eta jasangarritasunaren aldetik ere. Zeren bakoitzak bere etxean igerilekua jartzea ez da gozoena, ur kontsumoagatik”. Uharteko alkateak aurreikusten du garbitasuna indartu eta sarreran igerilekuaren edukiera zorrotz zaindu beharko dituztela. Bi sorosle eta beste pertsona bat kontratatuko dituzte ziurrenik.\nLakuntzako Udala gaia aztertzen aritu da eta EH Bilduk atzo arratsaldean batzarra zuen. Guaixeko erredakzioa ixterakoan ez genuen udalak igerilekuen inguruan erabakitakoaren berririk. Etxarri Aranazko igerilekuak kanpinaren ardura duen enpresak kudeatzen ditu eta handik jakinarazi digutenez, gaia aztertzen ari dira. Erabakia hartu bezain laster jakinarazi dutela ere gaztigatu dute.\nUrdiaingo igerilekua Aitziber elkarteak kudeatzen du. Zuzendaritzako kideek uste dute “aurtengo egoera berezia ikusita, ahal izanez gero igerilekuak ireki behar direla, elkarteko bazkideei eta herriari zerbitzu hori eman ahal izateko”. Horregatik, igerilekuak zabaltzeko betiko datak dituzte buruan: garagarrilaren akabera. Pandemiak eragindako alarma egoeraren arintzea 1. fasean sartu arte elkarteko bazkideek ezin izan dute igerilekuan mantentze lanak egiteko sartu. Orduan oraindik ez zekiten zabalduko zuten edo ez. Behin zabaltzeko erabakia hartuta, udarako prestaketarekin hasi dira. Betiko lanei segurtasuna eta higienea bermatzeko neurriak gehitu zaizkielarik. Horrek aldaketa batzuk egitea ekarriko die. Aitziber elkartetik jakinarazi digutenez, “ Urdiaingo Udalak denboraldiari aurre egiteko dirulaguntza emanen digu, aurten gastua handitu eta sarrerak txikituko direlako”.\nAurreratu digutenez, igerilekuko terrazaren edukiera handitu eginen dute, beti ere, segurtasun tarteak mantenduz. Horrela, ahalik eta jende gehienari eman nahi diote zerbitzua. “ Guk eremu handia dugu eta aforoa murriztuta ere jendea sartzen da. Dena den eta aldaketa guztiekin ere espero dugu uda ondo joatea”. Aurreko urteetan igerilekua alokatzeko nahikoa lan izan dute elkartekoek. Baina aurten sekula baino lehenago alokatu dute: elkarteko kide diren lau gazte urdindarrek kudeatuko dute igerilekua.\nAltsasuko kirol azpiegiturak, Dantzalekuko igerilekuak barne, Atabo enpresa publikoak kudeatzen ditu. Bere kontseilua egoera aztertzen ari da eta Javier Ollo Martinez alkateak esan digunez, kontseiluak gaur jakinaraziko du zer erabaki duen.\nOlatzagutiko Udala igerilekuak zabaltzeko egin beharrekoak egiten hasi da: konponketa lanak, alde batetik, eta langileak bilatzen, bestetik. Garagarrileko bigarren hamabostaldian zabaldu nahiko lituzkete igerilekuak Olatzagutian. Behar bezalako zerbitzua emateko bi sorosle, atezain eta garbiketan aritzeko beste bi pertsona eta asteburuko garbiketaz arduratzeko beste pertsona bat kontratatu nahi ditu udalak. Azkenik,\nZiordiko Udala gaia aztertzen ari da eta erabakia, ziurrenik, heldu den astean hartzea espero du.\nGizartea Altsasu Etxarri Aranatz Irurtzun Lakuntza Olazti Uharte Arakil Urdiain Ziordia


EAJ-PNVk garraio elektrikoaren, ibilgailu elektrikoaren eta energia berriztagarrien aldeko apustua egiten du Euskadi jasangarriagoa eraikitzeko xedez\nIñigo Urkullu Lehendakari eta lehendakarigaiak eta Gipuzkoako burukide eta herrialde horretako zerrendan bigarren tokian aurkezten den Maria Eugenia Arrizabalagak Pagoetako Parke Naturalean bost ekimen aurkeztu dituzte ingurumenari eta trantsizio ekologikoari lotuak, talde jeltzaleak hurrengo legealdian horiek biak bultzatuko dituelarik\n26 Ekaina | EBB\nGarraio publikoa, ibilgailu elektrikoa eta energia berriztagarriak bultzatzea dira Lehendakari eta berrautaketara aurkezten den Iñigo Urkulluk eta Gipuzkoako zerrendako bigarren lekuan doan Maria Eugenia Arrizabalagak gaur Pagoetako Parke Naturalean aurkeztu dituzten helburuetako bi. Bi proposamen horiek ere jasotzen dira EAJ-PNVk bere hauteskunde egitasmoan trantsizio energetikora eta ingurumenera dedikatzen duen atal zabalean. “Ingurumena da osasuna, lehiakortasuna eta enplegua. Energia eta ingurumen-trantsizioa, Euskadi aurrerakoiago baterako lanabesa”, baieztatu du Urkulluk.\nLehendakariak bost ekimen hitzeman ditu hurrengo legealdirako: klima aldaketari buruzko lege berri bat; energia kontsumoan energia berriztagarriak %20era irits daitezela; eskualde guztietan Mugikortasun Jasangarrirako Plan bat abian jartzea oinezko edo txirringa bidezko mugikortasuna %20 igotzeko; tokian tokiko eta sasoiko produktuen kontsumoa bultzatzea; azpiegitura berdeak eta naturan oinarritutako soluzioak; eta Euskadin zuhaitz-azalerako 10.000 hektarea berri gaitzea.\nUrkulluren esanetan, Euskadik asko eskaini ahal eta behar du klima aldaketaren kontrako borrokarako eta garapen jasangarriaren aldeko apusturako. “Euskadi garapen jasangarriarekin eta nazioartean klima-aldaketaren inguruan adostu diren helburuekin hitzemanda dago. ‘Think global, Act local’ filosofia geureganatzen dugu. 2030 Agenda eta Nazio Batuek Garapen Jasangarrirako ezarri dituen 17 helburuak geureganatzen ditugu. Larrialdi Klimatikoa deklaratu dugu 2050ean karbono isurketan herrialde neutroa izateko konpromisoarekin . Herri txikia izanik ekarpen handia egin dezakegu klima aldaketaren kontrako borrokan. Garraio publikoa, ibilgailu elektrikoa eta energia berriztagarriak garatu beharra aldarrikatzen dugu. Helburu zehatzak dira.Jarduera irmoak”, adierazi du Lehendakariak.\nMaría Eugenia Arrizabalagak bere aldetik nabarmendu duenez “ EAJ-PNV da aukerarik eraginkorrena Euskadiko ingurune naturalaren hobekuntza bultzatzeko, ekosistemen narriatzea geldiarazteko eta bioaniztasuna babesteko; nekazaritzako lurzorua babesteko eta gure baserrien etorkizuna sustatzeko; eta, nola ez, Karbono gutxiko ekonomia berritzailea sustatzeko”.\nEKAINAk 26 | Intervención Iñigo Urkullu\n2020.06.26_Iñigo Urkullu. Aldaketa klimatikoa\nKlimaren aldeko akordioa


PDF (184 KB - 2 orri.)\nEBAZPENA, 2012ko maiatzaren 3koa, Unibertsitate eta Ikerketako sailburuordearena, Oxford-eko Unibertsitateko St Anthony’s College-n ikertzaile bisitarientzat diru-laguntza bat esleitzen duena.\nHezkuntza, Unibertsitate eta Ikerketako sailburuaren 2011ko azaroaren 8ko Aginduaren bidez Oxford-eko Unibertsitateko St Anthony’s College delako zentroan ikertzaile bisitarientzat diru-laguntza bat emateko deia egin zen.\nEskatzaileen ebaluazioa bukatu ondoren, Aukeratze-batzordeak proposatuta eta Oxford-eko Unibertsitateko St Anthony’s College-ko Gobernu Kontseiluaren adostasunarekin,\nLehenengoa.– Estefanía Jiménez Iglesias andreari Oxford-eko Unibertsitateko St Anthony’s College-n ikertzaile bisitari izateko diru-laguntza esleitzea 2012-2013 ikasturterako.\nOnuradunak 21.000 euroko diru-laguntza jasoko du 2012-2013 ikasturterako (urtarrila-ekaina), eta honela banatuko da:\n– Ikertzaile bisitariaren mantenu-gastuak ordaintzeko 16.500 euro: 2.750 euro hileko.\n– 4.500 euro, ikertzaile bisitariak mintegi bat antolatu eta garatu dezan.\nHalaber, 12.189 euroko diru-laguntza emango da St. Anthony’s College-k ematen duen laguntza material edo teknikorako (administrazio-laguntza, lan-espazio baten erabilpena, 12 «High Tables»era sartzea, «Combine Common Room» erabiltzea, hall-a erabiltzea). Izan ere, Eusko Jaurlaritzak St. Anthony’s College-ri emango dio diru-laguntza hori, hitzartutako lankidetza-hitzarmenean xedatutakoaren arabera.\nHalaber, onuradunak istripu eta osasun-laguntza asegurua izango du. Interesatuaren ezkontidea eta 25 urte baino gutxiagoko seme-alabak atzerrira badoaz onuradunarekin, honek eskatuz gero, aseguru hau luzatu ahal izango da eurentzat ere. Aseguru hau baita ere antolamendu juridikoak edozein frogagirien bitartez onartutako izatezko bikoteentzat izango da.\nDiru-laguntza ordaintzeko, honela jokatuko da:\na) St Anthony’s College-k hitzartutako hilerokoak ordainduko dizkio ikertzaileari. Lehen hilerokoa Oxford-era iristean ordainduko zaio.\nb) Mintegiak antolatzeak eragindako gastuak ordainduko dizkio ikertzaileari St Anthony’s College-k, aldez aurretik azalpen zehatza ikusi eta egiaztagiriak aurkeztu ondoren.\nEbazpen honek ez du administrazio-bidea agortzen, eta, beraz, beraren kontra gorako errekurtsoa jarri ahal izango zaio Eusko Jaurlaritzako Hezkuntza, Unibertsitate eta Ikerketako sailburuari hilabeteko epean, ebazpena Euskal Herriko Agintaritzaren Aldizkarian argitaratu eta biharamunetik aurrera.\nPedro Luis Arias Ergueta.


Helduentzako hizkuntza ikastaro bila? -\nHelduentzako hizkuntza ikastaro bila?\nGlobalizatutako mundu honetan arlazio sozialak eta lanekoak, , gero eta internazionalagoak dira. Gaur egun Ingelesaren ezaguera ezinbestekoa da, testuingurutan, profesional zein lagunen artekoan.\nHizkuntza ulertzea, hitz egitea eta idaztea funtsezkoa bilakatu da bidaiatzeko, lana lortzeko, ikasketan buru ahal izateko eta gure esperientziak eta informazioa mundu osoko pertsonekin banatu ahal izateko\n“Matinée” ikastaroak goizez ematen dira, astero behin edo bitan ingelesa lantzeko aukera dutenentzat. Ikastaro honen xede nagusia ikasleen abileziak hobetzea da baina giro lasai eta atsegin batean. Saioak ikasleen mailari moldatzen dira, oinarrizko mailetatik gorenekoetara.\nIkastaro honetan parte hartzeko ezinbestekoa da B1 maila izatea. Ikastaro honen helburu nagusia ikasleen mintzamena honetzea da, hizkera, hiztegia eta lagunarteko hizkera landuz. Saioak ikasleen partaidetza aktiboa sustatzen dute elkarrizketak eta abarrekoak mantentzeko. Horregatik klaseetara joatea ezinbestekoa da.\nOinarrizko mailetatik gorenetara. Ikastaro honen bukaeran ikasleek ingelesez era seguruan mintzatzeko gai izango dira bai lan munduan zein kalean.Programazioak oinarrizko teknikak erantsiak dauzka mintza praktikan erreta berezia jarriz baina gainontzeko trebetasunak alboratu barik. Ikastaro bakoitza ikasleen behar izanetara moldatuta dago. Nahi izanez gero Cambridge unibertsitateko azterketak prestatzeko ikastaroak antolatu daiteke.


Vignolles - Wikipedia, entziklopedia askea.\nGeorges PETIT (2014-2020)\n45° 30′ 35″ N, 0° 05′ 19″ W / 45.5097°N,0.0886°W / 45.5097; -0.0886Koordenatuak: 45° 30′ 35″ N, 0° 05′ 19″ W / 45.5097°N,0.0886°W / 45.5097; -0.0886\nLadiville, Nonaville, Saint-Bonnet, Saint-Médard eta Barbezieux-Saint-Hilaire\nVignolles Frantziako udalerria da, Charente departamenduan dagoena, Poitou-Charentes eskualdean. 2013an 193 biztanle zituen.\n2007an Vignolles udalerrian erroldatutako biztanleak 182 ziren. Familiak 72 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 24 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 77 etxebizitza zeuden, 72 familiaren etxebizitza nagusia ziren, 2 bigarren erresidentzia ziren eta 3 hutsik zeuden. Etxebizitza guzti hauek 74etxeak ziren. 72 etxebizitza nagusietatik 60 bere jabearen bizilekua ziren, 8 alokairuan okupaturik zeuden eta 4 doan lagata zeuden; 4 etxek bi gela zituzten, 10 etxek hiru zituzten, 11 etxek lau zituzten eta 46 etxek bost zituzten. 63 etxek euren parking plaza propioa zuten azpian. 31 etxetan ibilgailu bat zegoen eta 38 etxetan bat baino gehiago zituzten.\nVignolles udalerriko biztanleria-piramidea 2009an .\n2007an lan egiteko adina zuten pertsonak 102 ziren, horien artean 69 aktiboak ziren eta 33 inaktiboak ziren. 69 pertsona aktiboetatik 64 lanean zeuden (33 gizon eta 31 emakume) eta 5 langabezian zeuden (2 gizon eta 3 emakume). 33 pertsona inaktiboetatik 14 erretiraturik zeuden, 6 ikasten zeuden eta 13 "bestelako inaktibo" gisa sailkaturik zeuden.\n2009an Vignolles udalerrian 70 unitate fiskal zeuden, 177,5 pertsonek osaturik. Pertsona bakoitzeko diru-sarrera fiskalaren mediana urteko 18.128 euro zen. \n2007an zeuden 12 komertzioetatik, 3 bestelako produktu industrialen fabrikazioko enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Vignolles udalerrian 14 nekazaritza-ustiategi zeuden, 484 hektarea erabiltzen.\nLadiville (1,5 km)\nViville (2,7 km)\nNonaville (3,2 km)\nSaint-Bonnet (3,6 km)\nJurignac (4,8 km)\nAngeduc (4,8 km)\nMalaville (5,3 km)\nAubeville (5,6 km)\nBirac (5,9 km)\nBNF: 152488423 (data)\nOrriaren azken aldaketa: 26 abendua 2019, 01:08.


Alkateak Gasteizen martxoaren 3ko krimenen aurka egindako borroka azaldu du Bartzelonan | El Correo\nZurekinAlkateak Gasteizen martxoaren 3ko krimenen aurka egindako borroka azaldu du Bartzelonan\nAlkateak Gasteizen martxoaren 3ko krimenen aurka egindako borroka azaldu du Bartzelonan\nGorka Urtaran Inpunitate Frankistaren kontrako Hirien Sarearen II. Topaketan parte hartzen ari da\nI.AGOTE Miércoles, 24 enero 2018, 00:10\nGasteizko alkate Gorka Urtaranek 1976ko martxoaren 3an hildako bost langileak direla eta bertan egiten ari den borroka azaldu du gaur Bartzelonan. Inpunitate Frankistaren kontrako Hirien Sarearen II. Topaketan, Urtaranek memoria historikoa berreskuratzeko Udalak 2018an antolatu dituen ekintzak ere azaldu ditu, Euskadiko hiriburuan frankismoaren biktimekin justizia egitea baita helburua.\nBartzelonako garai bateko Modelo espetxean egiten ari da Inpunitate Frankistaren kontrako Hirien Sarearen II. Topaketa, goiz eta arratsaldeko saioetan; Gasteiz sarearen kidea da. Joan den urtean egin zen sarea eratzeko ekitaldia, Iruñean, eta oraingoan Kataluniako hiriburuan bildu da. Bartzelonako alkate Ada Colauk ireki du jardunaldia, eta ondoren diktadura frankistan preso egondako emakumeen egoerari buruzko hitzaldia izan da. Gero, udaletako esperientziak azaltzeko mahaia egin da, “Udalak, bide-urratzaileak inpunitatearen kontra” izenburupean. Gasteizko alkateaz gain, Iruñeko alkate Joseba Asiron eta Zaragozako alkate Pedro Santisteve mintzatu dira. Madril eta Bartzelonako udaletako alkateordeek ere hartu dute parte. Sareko beste kide batzuk A Coruña, Cádiz, Rivas, Elgeta eta Durango dira. Foroaren helburua da esperientziak partekatzea eta frankismoaren krimenen aurkako estrategia bateratua abiaraztea.\nMartxoaren 3ko hilketak direla eta, Gorka Urtaranek azaldu du Auzitegi Konstituzionalak ezetsi egin duela berriki Aldundiak, Batzar Nagusiek eta Udalak aurkeztutako errekurtsoa, zeina Zaramagan gertatutako ikertu zezaten Arabako erakundeek kereila kriminala aurkeztu zutelarik abiarazitako auzi penala artxibatzearen kontrakoa baitzen. “Guztion helburua zen Espainiako epaitegietan ekintza judizialei hasiera ematea, gertakariak argitu ahal izateko eta dagozkien erantzukizun penalak edo bestelakoak eskatzeko frankismoaren diktadurak egindako gizateriaren aurkako krimenak zirela eta, 1976ko martxoaren 3ko sarraskia barne”, adierazi du alkateak. Ezezkoaz gain, mingarria izan da Auzitegi Konstituzionalak hiru lerroko idazki baten bidez ebaztea auzia, inolako azalpenik eman gabe.\nGasteizko alkateak azpimarratu du Udala biktima ororekin dagoela. “Denek merezi dute tratu bera, egia ezagutzea, justiziaz tratatzea eta duintasuna itzultzea. Hori dela eta, martxoaren 3an hildako bost pertsonak biktimak direla aitor dezaten nahi dugu, eta terrorismoaren biktimek duten tratu bera izatea. Estatuari eskatzen diot ezen, justiziak biktimen aitorpenean aurrera egiten ez duen bitartean, gutxienez berak halakotzat jotzea, haiei duintasuna itzultzeko, nolabait”, esan du.\nZerbitzu juridikoen ustez, administrazio publikoek ezin dute Auzitegi Konstituzionalaren erabakiaren kontrako errekurtsorik aurkeztu Giza Eskubideen Europako Auzitegian; horrenbestez, erakundeek eta Martxoaren 3ko elkarteko ordezkariek bilera bat egingo dute aste honetan, elkarteari errekurtsoa aurkezten nola lagundu diezaioketen aztertze aldera. “Martxoaren 3ko biktimek beti ondoan izango gaituzte, eta ez dugu amore emango haiekin justizia egin arte”, azpimarratu du alkateak.\nMemoria historikoa berreskuratzeko ekintzei dagokienez, alkateak hainbat ekintzaren berri eman du: oroitzapenerako lau espazio edo memoriagune sortuko dira, Santa Isabel hilerrian, Bake kalean garai batean kartzela egon zen lekuan, Karmengo komentuaren kanpoaldean edo Sagrado Corazón ikastetxean; martxoaren 31 errepresio frankistaren biktima izandako gasteiztar oro aitortzeko eguna izango da; horien omenezko monolito bat jarriko da; hegazkin istripuan hildako bi zibilak oroitzeko xafla bat jarriko da Plaza Berrian, eta frankismoaren biktimen errolda ofiziala landuko da, beste ekintza askoren artean. Halaber, gazteak sentsibilizazio ekintzak aurreikusi dira, baita memoriaren ibilbidea diseinatzea ere, garai horretan gure hirian bizi izandako errepresioaren espazio esanguratsuenak bisitatzeko.\nTradizioa eta garaikidetasunaren arteko gatazka, Arriaga Antzokian Gizarte Politiken Sailak Berpizkundearen plazan eguneko arreta zerbitzu berria eraikiko du


Agur familia liburuari - KZblog\nHasiera/Berrikuntza, Orokorra/Agur familia liburuari\nApirilaren 30ean sartu zen indarrean familia liburua desagertzeko araudia, 100 urtez erabili ondoren, liburu fisikoaren ordez datu-base digital bat erabiliko dugu. Etapa digital berri bat hasten da, ziur aski momentu hontan galdera desberdinak izango dituzu buruan: erregistroa nolakoa izango den? Familia fisikoen liburuekin pasatuko dena. Zalantza guzti hauek argitzen saiatuko gara gaurko sarreran. Argitu behar da orain arteko famili liburuek ez dutela baliorik galduko, baina ez dela paperezko liburu gehiagorik emango.\nEsan dugunez, 2021eko apirilaren 30ean, Erregistro Zibilak Familia Liburua paperean emateari utzi zion, eta data hori baino lehen familia-liburua dugunok arazorik gabe erabiltzen jarraitu ahal izango dugu. Beste gauza bat da hemendik aurrera emango direnak, formatu digitalean emango baitzaizkie eskatzen dituzten guztiei.\n1957ko legearen babesean lortutako paperezko familia liburu bertsio zaharra daukagunon kasuan, erregistro zibilean eska dezakegu bertsio digitala, noski, hau dohaineko izango da.\nHorrela, bi modu horietako batean erabili ahal izango dugu familia liburua urte tarte batean, harik eta, belaunaldi berriak etortze hutsagatik edo administrazio-erabakiagatik, paperezko dokumentuari edozein balio kentzen zaion arte.\nErregistro Zibileko, uztailaren 21eko 20/2011 Legea da aldaketaren erruduna. Sistema pixkanaka ezarriko da, eta Madril eta Katalunia izan dira sistema aktibatuko duten lehen erkidegoak. Pixkanaka besteerara zabalduz joanda sistema.\nLege honek ezabatu egiten du ohiko erregistro-sistema sistema indibidual batengatik, pertsona bat erregistratzen den lehen aldian kode pertsonal bat esleituko zaio, sekuentzia alfanumeriko bati dagokiona, eta erabiltzaileak Erregistro Zibilarekin egin behar dituen izapide guztietarako balioko du kode horrek. Erregistro Zibileko informazioa behar dugunean, eman diguten kodearekin sartuko gara, eta informazioa PDF batean deskargatu ahal izango dugu, pertsonaren, gurasoen edo jaiolekuaren datuekin.\nBertsio digital hau familia-nukleo bereko kideen zerrenda bat izango da, arbasoak eta ondorengoak agertuko dira, baita kideen egoera zibilean gertatutako aldaketa guztiak ere. Eskatzea guztiz doakoa dela aipatu dugu eta publikoa izango da gainera.\nErregistro-liburu fisikoen ordez datu-baseak erabiltzea aukera abantailak izango ditu herritarentzat. Honek aukera emango digu edozein herrialdetako bulegotan izapideak egiteko, ziurtagiri telematikoak lortzeko eta, gainera, hizkuntza ofizial guztietan. Erregistro-sistema berri hau praktikoagoa da. Inskripzioak funtzionarioek kudeatzen dituzte, eta ez erregistro zibileko epaileak.\nDena digitala egitean, suposatzen da izapide burokratiko asko ezabatuko direla, eta horrekin lotutako prozesu guztiak azkarrago eta errazago egingo direla.\nFamilia-abokatuek positiboki baloratu dute aldaketa, dibortzioaren ondoren bikoteetan sortzen diren liskarrak murriztuko direla uste baitute.\nOsakidetzaren webgunetik zure medikuarekin hitzordua eskatzen edo zure Osasun Karpeta kontsultatzen ikasi nahi? Ikasi online zerbitzu berriak eta Euskal Osasun Sistema Publikoak eskaintzen dituen komunikazio-kanalak erabiltzen “Osakidetzarekin online izapideak ikastaroan”.\nKZgunea2021-10-28T12:27:12+02:002021/10/29|Berrikuntza, Orokorra|Iruzkinik gabe


Bihar eta 24an, Herri Hizkeren Atlasari buruzko mintegia egingo da Euskaltzaindian\n2017-10-16\tKomunikazioa eta irudia\tOsorik ikusi\nBi egunez izanen da: bihar (10:00etatik eta 12:30era), eta 24an (18:00etatik eta 20:30era), bigarren egunean biharko formatua errepikatuko dela.\nOndareari buruzko Europako Jardunaldien barruan antolatu dira ekitaldi biak, euskaraz eta Euskaltzaindiaren Bilboko egoitzan (Plaza Barria, 15) egingo direnak.\nMintegi honek bi helburu bete nahi ditu: batetik, Euskararen Herri Hizkeren Atlasa (EHHA) azaldu, eta, bestetik, Bizkaiko kasurako lehen hurbilketa egin.\nEHHA Euskaltzaindiaren proiektu enblematikoenetako bat da. Euskal Herriko 145 lekutan egindako 2.857 galderako inkesta bati esker, informazio-kantitate handia lortu da bai euskararen ezaugarriei buruz bai XIX. eta XX. mendeetako euskal gizartearen bizimoduei buruz. Informazio horretan oinarrituta, euskal herrietako hizkuntza-paisaiaren irudi aberatsa sortu du EHHA-ren lantaldeak.\nJoseba Sarrionandia: 'Euskal Herria izango da hurrengo Vietnam'\n2017-10-11\tKomunikazioa eta irudia\tOsorik ikusi\n'Gabriel Arestiren Euskal Harriak 50 urte' jardunaldirako Joseba Sarrionandia idazle eta euskaltzain urgazleak prestatu duen testua eskegitzen dugu hemen: 'Euskal Herria izango da hurrengo Vietnam'.\n(Joseba Sarrionandia -Argazkia: Jose Goitia-)\nHona hemen testuaren hasierako bi paragrafoak:\n"Gaur egun esanda, esaerak ez du esanahi argirik, Vietnam ez da aspaldian albistegietako gaia, Vietnam zertan dagoen eta zelakoa den ere desagertuta dago informazio kultura orokorretik. Baina orain 50 urte esanez gero, esaldi horrek bazuen esanahia, eta larria.\nEsaera Gabriel Arestik idatzia da. Xose Neira Vilas idazle gallegoak hainbat liburu zituen Habanako etxean, Kriseilu editorialekoak. Eta eskuz idatzitako dedikatoria zuten liburu guztiek, gazteleraz:\n“Euskadi será el próximo Vietnam.\nEuskadi izango da... (PDF, 940,6 KB)\nNafarroako Parlamentuak hartu du ‘Euskara ibiltaria’ erakusketa\n2017-10-06\tKomunikazioa eta irudia\tOsorik ikusi\nEuskaltzaindiak 'Euskararen Herri Hizkeren Atlasa (EHHA)' egitasmoa oinarritzat duen erakusketa inauguratu du, gaur, Nafarroako Parlamentuaren egoitzan, Iruñean.\nUrriaren 31 bitartean egonen da irekita, astean sei egunez. Sarrera, doan.\nEuskara Ibiltaria erakusketak Euskaltzaindiaren Euskararen Herri Hizkeren Atlasa (EHHA) egitasmoa du oinarri.\nAdolfo Arejita (EHHA proiektuaren zuzendari nagusia): “Hizkuntza-atlasean oinarrituta dagoen Euskara Ibiltaria erakusketak euskararen batasun eta aniztasunaren erakusgarri izan nahi du”.\nAinhoa Aznarez (Nafarroako Parlamentuko lehendakaria): “Erakusketa honek gure historiaren zati bat eskaintzen die gure hiritarrei, altxor izugarria, estreinakoz aurkezten dena Foru Erkidegoan, eta ohore bat da nafar guztien etxea den leku honetan egitasmo hau hartzea”.\nJulio Gallastegi (Laboral Kutxako zuzendari nagusia): "Nabaria da 'Euskara Ibiltaria' bezalako proiektu handiak hamaika borondate desberdinen inplikazioa elkartuz soilik aurrera atera daitezkeela. Beraz, proiektu honetan lagundu eta parte hartzen duten guztiei beraien lana eskertu nahi nieke".\n(Erakunde pribatu eta publikoetako arduradunak, komunikabideetako ordezkariak eta euskaltzainak, gaur, Iruñean)\n2017-10-05\tKomunikazioa eta irudia\tOsorik ikusi\nJimeno Jurioren 'Toponimia Navarra VII. Cuenca de Pamplona-Cendea de Antsoain' liburua aurkeztu da gaur, Iruñean


Errege opila - Txikaletos\nUste dut planetan ez dagoela inor Errege opila probatu ez duenik, zatitxo bat bada ere. Zalantzarik gabe, postre hau gure familian, tradizio bihurtu da urtarrilaren 5ean eta 6an. Izan ere, gure etxean izugarri gustatzen zaigu Errege egunean gosaltzea. Urteak generamatzan opil hau etxean egin nahian, eta azkenean, egitera animatu gara. Oso erraza da, nahiz eta txikiek pazientzia izan behar duten emaitza ikusteko, hartzidura eta atseden orduak luze samarrak bihurtzen baitira.\nDenbora pasatzeko, opil honen historia ikertu dugu. Harritu egin gaitu ez Errege Magoekin ez Gabonekin zerikusirik ez duela konturatzeak. Historia erromatarren garaikoa da, eta gozoki hau Las Saturnalesekin lotzen da, esklaboek argi garai berri baten sorrera eta landa eremuko lan gogorraren amaiera ospatzeko erabiltzen zuten jaiarekin. III. mendean, opilean baba lehor bat ezkutatzeko ohitura sartu zen. Hau, oparotasunaren ikurra zen, eta aurkitzen zuen zorioneko esklabua, ‘Erregeen errege’ izendatua zen denbora batez, eta Saturnalen garaian libre geratzen zen.\nGaur egun dendetan aurkitzen diren opil batzuetan honelako olerki batzuk aurki ditzakegu, non gaur egungo Haba horren jokoa islatzen den:\n‘Hona hemen Roscón de Reyes, oturuntza handi baten tradizioa, non zortea dutenentzat bi sorpresa dauden. Baba bat eta opari bat daude han ezkutaturik; moztu behar duenak egin dezala bihurrikeriarik gabe. Ahoan gauza gogor samar bat aurkitzen duenak, okerrenera, baba da, agian sorpresa. Baba aurkitu baduzu postre hau ordainduko duzu, baina hori sorpresatxoa bada, koronatua eta erregea izango zara’.\nBaina tira, goazen harira eta interesatzen zaiguna egitera: Errege opilaren errezeta.\nOsagaiak (bi harizti ertain):\n650 g indar-irin\n25 g legamia fresko\n120 g gurin urtu\n2 arrautza eta gorringoa\n2 eta 1/2 koilarakada azahar-ur\nLimoi 1 eta laranja 1 dituen larru birrindua\nArrautza irabiatu 1\n1.- Nahastu esnea 3 irin koilarakadarekin eta legamia xehatuarekin. 20-30 minutuz leku bero batean pausatzen utziko diogu.\n2.- Denbora hori igarota, bol handi batean gainerako irina gehituko dugu eta, pixkanaka, gainerako osagaiak gehituko ditugu: azukrea, limoi eta laranja arraildura, gatza, esnea, 2 arrautza, azukrea, beste ontzi batean hartzitutako abio-masa, azahar-ura eta, azkenik, gurina edo margarina urtua. Atzera egingo dugu masa homogeneo bat geratu arte.\n3.- Mahaia pixka bat irensten dugu eta eskuekin oratzen hasten gara, gure masari bola itxura emanez. Gogoratzen al zarete ogia egiten genuenean? Ondo oratuta dagoenean, oihal heze batekin estalitako ontzi batean gordeko dugu 2-3 orduz, leku bero eta arruntik gabe batean.\n4.- Egiaztatuko duzue masa hazi egin dela eta utzi dugunaren bikoitza dela. Ontzitik atera eta irineztatutako gainazal batean oratzen dugu berriro, eta apurka-apurka gure opilaren forma emango diogu. Erdian zulo bat egin eta edalontzi edo zerbait biribila jarriko diogu, hazten denean zirkulua itxi ez dadin. Ordu pare batez atseden hartzen utziko dugu.\n5.- Erroskoia arrautza irabiatuarekin margotu eta gure gogora apainduko dugu. Nahi baduzue, sorpresatxoa eta babarrunak barruan sar ditzakezue.\n6.- Laberatu 180 gradutan 15-20 minutuz.\n7.- Hotzitzen denean, disfrutatu opila Txokolate bero batekin.\nErrezeta hau egiteko Pequerecetasenean oinarritu gara. Esteka utziko dizuegu prozesuaren bideoa HEMEN ikus dezazuen.\nErrege egun zoriontsua!


goiztiri euskaltegia: 2016/10\nTalde-argazkiak: Zaldibiako eta Ordiziako Aisa, Ordiziako A1\nPixkanaka argazki gehiago ari zaizkigu iristen!\nGoian Ordiziako goizeko A1 taldeko ikasleak daude, irribarretsu, eta azpiko argazkietan,berriz, Zaldibiako eta Ordiziako AISA ikasleak. Hauetako batzuk ez dute hain gogoko argazkietan agertzea eta horregatik ageri dira bizkarrez, baina euren berri grafikoa eman nahi izan digute.\nAISA taldeko ikasleak euskara ikasi nahi duten etorkinak izaten dira eta oinarrizko ezagutza jasotzen dute 60 orduko ikastaroan. Jarraitzeko gogoa izanez gero, beste bi AISA ikastaro egin ahal izaten dituzte, 60 ordukoak bakoitza.\nBixi-bixi irratsaioan parte hartuko dugu asteazkenean\nSegura irratiko Bixi-bixi irratsaioak hasi du bere hamargarren denboraldia eta asteazkenean bertako partaide izango gara beste behin, euskara biziberritzea helburu. Bob Dylanen Literatur Nobel saria aitzakiatzat hartuta, musikari estatubatuarraren zer abestiren letrak euskaratu diren jakingo dugu. Horretaz gain, Anarik egindako Dylanen abesti baten euskarazko moldaketa ere entzungo dugu. Segura Irratian, FM 89.2an, izango da entzungai, 12:00etako albistegiaren ondoren. Ez galdu!\nFermin Muguruzaren solasaldian izan dira ikasleak\nFermin Muguruza musikaria Lazkaoko Gerriko elkartean izan zen atzo Hitz&Musik zikloaren barruan. Ordiziako iluntzeko B2 taldekoak ere bertan izan ziren irundarraren kontuak eta kantuak entzuten.\nGoierriko Hitzaren bideo honetan duzue atzoko solasaldiaren zatitxo bat.\nTaldeen argazki gehiago\nOrdiziako jubilatu taldekoak Segura aldean ibili ziren, baserria eta sagarraren mundua gertutik ezagutzen, eta talde-argazkia ateratzeko aprobetxatu zuten.\nEurez gain, Ordiziako iluntzeko A1 taldekoek ere atera dute argazkia eta baita Orkliko langileen taldeak ere.\nArgazkietan ikusten den moduan denetik egiten dugu euskaltegian: irteera alaiak, fin-fin lan egin eta lotsatuta barre egin ere bai. Laster argazki gehiago izango ditugu, beraz, adi ibili!\nB2 iluntzeko taldekideen aurkezpenak\nOrdiziako iluntzeko B2 taldekoek ere grabatu dute euren aurkezpena. Ikusi eta utzi iruzkina zer iruditu zaizuen kontatzeko!\nOrdiziako goizeko A1 taldekoen aurkezpena\nB2 taldekoez gain, Ordiziako goizeko A1 taldekoak ere animatu dira aurkezpen bideoa grabatzera. Maila baxukoak direnez, aurkezpen laburra egin dute: nor diren, nongoak diren eta non bizi diren, eta adina. Ikusi bideoa eta utzi iruzkinen bat!\nEskatu Errigoraren saskia!\nErrigoraren udazkeneko kanpaina martxan da, Errigorago izenarekin. Hasierako ametsak beteta, amets gehiago betetzeko asmotan datoz. Nafarroa hegoaldeko nekazarien produktuak zabaltzeaz gain, zonalde hori euskalduntzeko helburua ere badute, diruaren %25 horretara bideratzen baita.\nKanpaina honetan bi saski daude salgai, zuria eta beltza, bakoitza 50 eurotan:\nPolboroiak edo teilak\nZainzuri estra lodiak\nPikillo piper mamia\nEskaria gure euskaltegian bertan egin dezakezue, azaroaren 8a baino lehen.\nErrigoraren sorrerako ametsak beteta, amestuko ditugu zerumuga berriak? Joango gara Errigorago? Izango gara Errigorago? Bada, erosi ditzagun saskiak!\nTaldeek martxa hartu dute eta ikasleek euren burua ikaskideei aurkezteaz gain, beste taldeetako ikasleei ere euren berri eman nahi izan diete bideo bidez. Bideoetan agertzen direnak B2 mailako ikasleetako batzuk dira.\nMila esker zuen burua aurkezteagatik. Orain gainerakoen txanda!\nPixkanaka-pixkanaka ari gara taldeen argazkiak biltzen eta beste bi ditugu hemen; bata, Beasaingo goizeko taldekoena eta bestea Ordiziako iluntzeko A2 taldearena. Ezagutzen al dituzue?\nEuskaldunon ajeak komikian islatuta\nEuskaldunok identifikatuta sentitzen gara komiki honetan islatzen denarekin, ezta? Zaldieroa artistak AIZU aldizkarirako egindako komikia da. Ea etorkizunean gero eta gutxiago gertatzen zaigun...\nOrdiziako goizeko A1 eta A2 taldekoak Tximista sagardotegian\nJoan den asteartean euskaltegiko lau talde izan ziren Ordiziako Tximista sagardotegian eta atzo goizeko A1 eta A2 taldekoak izan ginen bertan. Izan ere, maila baxuagoko ikasleak direnez, sagardotegiaren lexikoa eta bestelakoak landu genituen aurretik.Guri ere sagardoa nola egiten duten azaldu ziguten eta Tximistaren historia.\nMila esker Tximistakoei euren harrera atseginagatik!\nAstigarragako AEKren aurrematrikulaziorako bideoa\nGoiztiri AEK-kook egin genuen spotean, Kendu zama gainetik, umorea zen nagusi eta Astigarragako AEK-koek ere ildo beretsua jarraitu dute bideo honetan. Ikusi, ikusi!\nEuskal Autonomia Erkidegoan egindako VI. Inkesta soziolinguistikoaren arabera, euskararen ezagutza, erabilera eta babesak gora egin du azken 25 urteotan.\nEAEko 4.200 laguni egin zaie inkesta eta hizkuntz gaitasuna, euskararen transmisioa, erabilera eta sustapenari buruzko jarrera neurtu dituzte. Jasotako datuen arabera, 1991n baino 212.000 euskaldun gehiago daude. Gipuzkoan euskaldunak erdia baino gehiago dira, Bizkaian laurdena baino zerbait gehiago eta Araban, berriz, bostetik batek du ezagutza, lehengoaren bikoitza. Euskaldunen portzentajeak, beraz, %1,9 egin du gora 2011.urtetik.\n25 urtean euskara dakiten gazteen ehunekoa hirukoiztu egin da. Gazteen erdiak baino gehiagok etxetik kanpo ikasi dute euskara, orain arte gertaturikoari aurka eginez. Hori dela eta, gehienek gazteleraz hobeto egiten dute, euskara bigarren hizkuntza baitute. Aldeak handiak dira lurraldearen arabera, Gipuzkoaren kasuan gazteen %36ak egiten du euskaraz errazago, Araban %7ak.\nErabilerak era gora egin du eremu soziolinguistiko guztietan, biztanleen %80 baino gehiago euskaldunak direnetan izan ezik. Batez beste, 25 urtean %7,9 hazi da.\nInformazioa Argia aldizkarian.\nEuskadi Literatura saria lortu berri du Uxue Alberdi idazleak eta Maite Gurrutxaga ilustratzaileak sortutako Besarkada liburuak. Liburuan agertzen diren Alberdiren koplez, Gurrutxagaren ilustrazioez eta Ruben Caballeroren musika doinuez ondu dute azpiko bideo eder hau. Gozatu!\nTrebiñu II irrati nobela Euskadi Irratian\n"2056. urtea da. 25 urte pasa dira Euskal Herriak independentzia lortu zuenetik. Orain, Euskal Espazio Agentziak Euskal Herriko Errepublikaren independentziaren 25. urteurrena ospatzeko, bi astronauta bidaliko ditu lehendabiziko aldiz espaziora Trebiñu II izeneko lehen estazio espaziala martxan jartzera". Sarrera Trebiñu II izeneko bi minutuko irrati-nobela komikoarena da; goizero entzun daiteke, Euskadi Irratia 07:55ean piztuz gero.\nEuskara ikasleentzako materiala\nEuskara ikasleentzako jarduera didaktikoak prestatu dira B2 mailako ikasleentzat eta Euskadi Irratiak egunero emitituko dituen entzungaien ulermenaren garapena dute helburu. Iraupen motzekoak dira, batzuk taldean egitekoak eta beste batzuk bakarka.\nInformazioa : alea.eus\nSagardoa nola egiten den ikasten\nJoan den asteartean Ordiziako Tximista sagardotegian izan ginen euskaltegiko 35 ikasle, irakasleekin. Sagardotegiko bi nagusiek egin ziguten harrera, Amaia Blazquez eta Aitor Esnaolak. Bertan zen sagardoa egiteko prozesuan laguntzen ari zen Maddi ere.\nIaz hasi ziren Ordiziako sagardotegian sagardoa ekoizten. Joan den urtean 11.000 litro egin zituzten eta ia guztia txotxetik eman zuten, gutxi batzuk besterik ez zituzten botilaratu. Aurten 4 kupela gehiago erosi dituzte eta 17.000 litro egiteko asmoa dute. Hala ere, bertan sagar gutxi dutenez, beste toki batzuetara joko dute lehengai bila.\nSagardoa egiteko prozesua erakutsi ziguten: sagarra nola garbitzen duten, zintan gora nola joaten den matxakara eta hortik tolarera, prentsara. Tolare neumatikoa daukate eta aldiro 700 kilo inguru sartzen dituzte. Egunean bi prentsaldi egiten dituzte. Hortik muztioa kupeletara joaten da hodien bidez.\nIkasleen galderei erantzun ostean, Tximista sagardotegiaren historia kontatu ziguten; aurrena galdarategia izan zen, gero jatetxea eta orain sagardotegia. Amaitzeko, gazta eta sagardoa dastatzeko aukera izan genuen.\nMila esker Tximista sagardotegikoiei euren harreragatik eta jatortasunagatik!\n'Praktikatu eta bizi' jardunaldia azaroaren 4an izango da Bilbon\nAzaroaren 4an burutuko da, Bilboko Ondare aretoan, Praktikatu eta Bizi jardunaldiaren III. edizioa, AEKren Praktikatu zerbitzuak antolatuta.\nPraktikatu eta Bizi jardunaldiaren aurreko edizioetan motibazioaren gaiari heldu izan diogu; 2014an, mintzapraktika egitasmoetako parte-hartzaileen motibazioaz eta jorratu beharreko diskurtsoaz aritu ginen. 2015ean, aldiz, motibazioak plangintzetan jokatu beharreko paperari erreparatu genion.\nAurtengo jardunaldian eragiteko errezetak topatzen saiatuko gara, hizlarien laguntzaz eta psikologiaren ikuspegitik. Horretarako, eremu bi alderatuko ditugu: batetik, entzungo dugu zelan ulertu, jokatu eta aritu behar dugun gune urbano nagusiki erdaldunetan; bestetik, jakingo dugu nolako garrantzia duen norberaren hizkuntz jokaerak arnasgune deritzegunetan, bai eta praktika onak ezagutu ere. Lehen-lehenik, baina, ahaleginduko gara antzematen, eta partekatzen, zer den akuilu norberaren motibazioan.\nMintzapraktika egitasmoak sustatzen dabiltzan lagunei zuzendua dago jardunaldia: dinamizatzaileak, euskara teknikariak, euskara elkarteetako kideak, euskaltegietako irakasleak eta abar.\nIzen ematea doakoa da, baina MATRIKULA-ORRIA bete beharra dago. Leku-kopurua mugatua denez, izen-emate dataren arabera gordeko da lekua. Izena emateko azken eguna urriaren 31 izango da. Eman izena lehenbailehen!\nIkasturte berria martxan da eta azpiko dokumentuan agertzen diren hauek dira une honetan ditugun taldeak. Klaseak hasi berri direnez, taldeetan txertatzeko aukera dago oraindik baina hilaren 21a baino lehen matrikulatu beharko da. Kendu zama gainetik eta ikasi euskara!\n2016- 2017 eskaintza from Goiztiri AEK euskaltegia\nHilabete honetako galdera: Zein izan da 2016/2017ko kanpainarako Goiztiri AEK euskaltegikook erabili dugun leloa, spotean islatzen dena?\nSaria: Mozkorra parregarri opera komikoa, lehenengo euskal opera, ikusteko bi sarrera. Ekitaldia azaroaren 12an izango da, 19:30ean, Beasaingo Usurbe antzokian.\nIkasturte berria, 2016/2017, martxan da jada! Atzo hasi ziren euskara klaseak AEKren Ordizia eta Beasaingo euskaltegietan.\nEuskara modu afektibo eta efektiboan ikasiko dute ikasleek eta gure kultur ekintzekin ere gozatuko dute. Euskaraz bizitzeko abentura honetan kide izango gara guztiok hemendik aurrera!\nOngi etorri guztioi Goiztiri AEKren familia honetara!\nAEK, euskara praktikoa AEK-ren aplikazioa da. Bertan, oinarrizko elkarrizketetan moldatzeko hitzak nahiz esamoldeak aurkituko dituzu. Aurtengo berrikuntzetako bat da hiztegiarekin aritzeko jarri dugun jolasa. Era berean, hurbilen duzun euskaltegiari buruzko informazioa eskura dezakezu; nahi izanez gero, bertara idatzi eta AEK-ren euskaltegietako eskaintzaren nondik norakoak ezagutuko dituzu.\nTalde-argazkiak: Zaldibiako eta Ordiziako Aisa, Or...\nOrdiziako goizeko A1 eta A2 taldekoak Tximista sag...\nEuskararen erabilerak gora egin du EAEn azken 25 u...\n'Praktikatu eta bizi' jardunaldia azaroaren 4an iz...


Googlen egotea baino hobea da RSSa edukitzea — Eibar.ORG | Eibarko peoria\nHemen zaude: Hasiera / Blogak / Teknosexua / Googlen egotea baino hobea da RSSa edukitzea\nGooglen egotea baino hobea da RSSa edukitzea\nGari Araolaza 2005/03/31 18:04\nEsaldi ausarta bururatu zait.\nDemagun webgunea egin duzula eta aukeratu behar duzula:\nNire webguneak RSS-a izango du.\nNire webgunea Googlen azalduko da.\nNire adibidean bateraezinak dira bi aukerak. Zer duzu nahiago?\nHona hemen Sustaturen martxoko estatistiketan, bidaltzailea edo REFERRER esaten zaiona. Hau da, zein webgunetik etorri den Sustatura etorri den hori:\nHortaz, 4641 bisita etorri dira bilaketak eginda Googletik, 1052 Bloglines RSS tresnatik eta 848 Lezotik.\nLezoko webgunetik hainbeste etortzeak badu arrazoi tekniko bat, RSSa ematearekin lotuta dagoena. Sustatuko RSStik albisteak atera eta webgunean jartzen dituzte, eta Sustaturen ikonotxoa ere jartzen dutenez, Lezo.net-era sartzen den bakoitza gurean ere bisita moduan kontatzen du. Bale, hori alde batetara utzi.\nBaina Bloglines-en kasua desberdina da. Googleren eta Bloglinesen erabiltzaile kopuruak alderatu ditzagun. Zein faktore izan genezake? Bloglinesen erabiltzaile bakoitzeko Googleren 1000 erabiltzaile adibidez? Ba begira, bisitarien aldea ez da 1-1000 erlazio bat, 1-4 baizik. Hau da, Googlen baino 250 aldiz errentagarriagoa da Bloglinesen harpidedun bat edukitzea.\nEta hori Bloglines-ekin bakarrik. Beste feed irakurgailu batzuk badaude, eta jendeak erabiliko ditu seguru. Horri gehitu RSS-ak oraindik fenomeno minoritarioa direla, eta atera kontuak. Aurrerantzean jarraitzeko bezalako gai garrantzitsua da hau.\nGainera, RSS bidez gure webguneetara etorritako lagunak fidelak dira, aktiboak, irizpide kontzientedunak (gurera harpidetu dira zerbaitegatik eta ez beste batera) eta bisita asko egiten dituztenak, eta beraien ingurukoetan iritziak markatzen dituzte. Aldiz, Googletik datorren erabiltzailea askotan gauza konkreturen baten bila etortzen da gurera gure webgunean interes orokorrik gabe, eta beste askotan txiripaz erori da gure sarean. Ederra aldea.\nNoski, onena da bai Googlen eta bai Bloglinesen egotea. Lan horretan gogor saiatzen gara! :-)\nNik ezer gitxi ulertu dot, baina komentarixo bat egingo dot (ia hankia ez doten sartzen).\nGustatzen jatazen blogetan, XML lotura hori billatzen juat, feedmaniaren bittartez gero irakortzeko. ¡Baina ez dauke! (edo nik topatzen jakin ez) Beraz ez dittudaz irakortzen.\nBestalde, eibarrespazixoko blog pare baten XML loturak kopixatzian, erroria emoten dezta (e-gor eta besteren bat ). Beraz, harek be ez ditudaz irakortzen.\nZeozetako balio ba dau, ba horra.\nAskotan blog-aren helbidea osorik emanda nahikoa izaten da harpidetzeko, berak topatzen du eta.\nBeste blog horrekin ez dakig zer pentsatu, gu ondo apuntatuta gaude eta.\nPruebak egin behar, baina argi daukat RSSak oraindik teknozaleen kontua direla. Saiatu, merezi du eta.


Bittor Kapanaga hil da | Iruña-Veleia, egia ala gezurra?\n← Gipuzkoako Aldundiaren liburu batek I-Vko euskarazko grafitoen berri eman du\n“Hondeamakinak Iruña Veleia izorratzea ezin dugu onartu” artikulua Berrian →\nData: 2011(e)ko uztailaren 15a Egilea: elexpuru\nAtzo hil zen Gasteizko eritegi batean Bittor Kapanaga, Otxandioko filosofo handi bezain apala. 85 urte zituen. Zenbaitek jakingo du Gontzal Mendibilek famatu egin zuen Araban bagare, Gipuzkun bagera… kantuaren letrak Bittorrenak direla, eta Euskera, Erro eta\nGara (1978) liburua ere bai. Lan honek begiak zabaldu zizkion askori; euskararen izaerari eta iraganari begiratzeko beste modu bat\nerakutsi zuen. Baina argitaratutako gauzak baino askoz handiagoa da utzi digun herentzia.\nAutodidakta zen, ez zuen bere sasoian unibertsitatean estudiatzeko aukerarik izan. Baina ezagutzeko zortea izan dogunok beti esaten dugu Bittor baino gizon jakingutsuagoak gutxi ezagutu ditugula.\nIzango da astia Bittorren gainean berba egiteko. Hona hemen gaurko Deia-n Gontzal Mendibilek idatzi duena, eta orain dela urte batzuk Julen Gabiriak eibar.org-en argitaratutako elkarrizketa. Hemen berriz, Patxi Alañak Bittorren zenbait teoria azalduz Deian idatzitako artikulua.\nErantzun bat Bittor Kapanaga hil da-ri\n2011(e)ko uztailaren 15a 17:37\nNik benetan usten dut faltsuak direla eta Idoia , Eliseo eta Cerdan tartean egon daitezkeela.Zergaitik ez zituzten Idoia eta Eliseoak orain eskatzen dituzten frogak egiazkoak zirela esan baino lehen egin?. Zergaitik euren ezkutan zeudenean ez zuten egin eta orain eskatzen dituzte?. Nire ustez, eskatzen dituzten forga horiek ez dutelako grafitien egiazkotasuna frogatzen. Bestalde ze arrazoin uste duzu izan dezakela Xabier Agirrek edota Lorena lopez de la Callek azterketa horiek ez bultzatzeko?.\nEz da denbora asko gai honetaz ezer gutxi zenekiela esanez abiatu zinela eztabaida honetara (egunkariako artikulu baten bidez) eta orain katedratikotzat duzu zeure burua, jakintsuena bazina bezala aritzen zara Hurbil xamarretik jarraitu dut kontu hau eta Audentzia nazionalaren teknika berdina erabiltzen duzu: Helburu batera iritsi behar eta hartarako balio dizuna ontzat hartzen duzu eta balio ez dizue alde batera utzi edo balio kendu.Izugarrrizko teknika zientiifikoa alegia.


Bizkaia.Eus: - Hidrologia - Arroak - Artibai\nBizkaiak ekialderen daukan arroa dugu; azaleraren aldetik ertaina dela esan behar da, 172 km² ditu. Artibai ibaiaren luzera 20 bat kilometrokoa da eta H-IE norabidean da hedatzen, Lea arroaren paraleloan, alegia. Arro honen jatorria errekastoen bi multzotan aurkituko dugu, Oiz menditik datorren bat (1.029 m, hegoaldean) eta Urko (793 m, ekialdean), hurrenez hurren; bi multzo horiek Markinan egiten dute bat, herri horretan ubide nagusia ondo zehaztuta dago. Hortik aurrera ibaiadar garrantzitsu bakarraren ura jasoko du, Amailoarena, alegia. Amailoaren urak eskumaldetik hartzen ditu, noneta Aspiltza hirigunea zeharkatu eta gero.\nArroaren substratu geologikoa aztertuz gero, ibaiburuan buztinak dira nagusi eta beherago, harearriak eta buztinak. Sarearen zatirik mendebaldekoenaren erdiko tarte batek kararri arrezifalak zeharkatzen ditu.\nIbaiaren hondoa harritsua da; blokeak edo errekarriak dira nagusi, hala errekastoetan nola ubide nagusian.\nBiztanlegoa, gehienbat, Markinan pilatzen da; herri hori ubide nagusiaren erdiko tartean dago, harana zabalen den lekuan; Ondarroan ere, itsasoratzen den tokian eraiki den herria, hainbeste biztanle dago.\nGoiko tarteetan nekazaritza, abeltzaintza eta basogintza dira nagusi; erdiko eta beheko tarteetan industriaren garrantzia ere nabari da. Bertoko landaretzaren aztarna gisa artadi txiki batzuk daude, batez ere ibaiaren ezkerraldean.\nItzuli Arroen Mapara\nDeskripzio orokorra eta arroaren lurzoruaren erabilerak


‘Euskal Herria Batera’, Aberri Eguna etxetik ospatzeko ekimena - etakitto.eus\n‘Euskal Herria Batera’, Aberri Eguna etxetik ospatzeko ekimena\nApirilaren 12an, domekan, Aberri Eguna ezin izango da ohi bezala ospatuko, koronabirusak eragndako osasun larrialdiak ez duelako uztiko, baina mugimendu abertzaleek ‘Euskal Herria Batera’ egitasmoa antolatu dute egun hau beste modu batean ospatzeko.\nHainbat ekimen egingo dituzte Aberri Eguna iritsi aurretik eta egunean bertan. Batetik, domeka baino lehen jendearen irudi edo atxikimenduak jasoko dituzte argazki bidez, mosaiko erraldoi bat osatu asmoz. Eta bestetik, domekan bertan, gauza bi eskatu dituzte. Lehenik, leiho eta balkoietan ikurrinak eta Nafarroako ikurrak jartzea. Nahi bada xingola beltzarekin, joan direnen omenez. Eta bigarrenik, 12.30ean minutuko isilunea, ondoren balkoietatik ‘Txoria Txori’ kanta abesteko.\nAberri EgunaEuskal Herria Batera\n« UEUdaberria: data berriak eta izen-ematea zabalik Kontsumitzaile eta erabiltzaileen eskubideak alarma-egoerak irauten duen bitartean »


Udan euskaraz jolas-gunean interesatuta? - Lakuntza - Guaixe.eus\nUdan euskaraz jolas-gunean interesatuta?\nGuaixe 2020-06-29 18:54\nIhoteetan mozorrotutako haurrak.\nUdalak jakin nahi du gurasoek halako eskaintzan interesa duten. Bihar arte eman daiteke erantzuna www.lakuntza.eus web orriko galdetegian.\nLakuntzako Udala aurten ere udako aisialdi tailerra antolatzea aztertzen ari da. Haurrek udan euskaraz aritzeko gunea sortu nahi da. Udalak aurreratu duenez, jarduerak, ahal den heinean kalean eginen dira, eta osasun neurriak kontuan harturik.. Horretarako, udalak jakin nahi du gurasoek seme-alabak eskaintzan matrikulatuko dituzten edo ez. Hori dela eta, www.lakuntza.eus web orrian galdetegi laburra prestatu du, gurasoek erantzun dezaten. Asteazkenera arte dute horretarako.\nBide batez, Lakuntzako Udalak udan euskaraz jolas-gunerako begiraleen kontratazioa zabaldu du. Interesa dutenek curriculumarekin batera jolas-gunearen antolaketa eta ekintzen proposamena aurkeztu beharko dituzte. Azken horretan COVID-19 gaixotasunari aurre egiteko osasun neurriak kontuan hartu beharko dira. Udalak eskatzen du EGA edo baliokidea den titulazioaren bidez ziurtatzea euskararen ezagutza.


Zentzuz jokatzeko eguna - Goierriko Hitza : Goierriko Hitza\nZentzuz jokatzeko eguna\nGaur Santa Isabel eguna da, zumarragarren egun handia. Oraindik ezin da jairik ospatu, ordea. Ezpata dantza bakarrik egingo da eta alkateak zuhurtziaz jokatzeko eskatu die herritarrei.\nHainbeste itxialdiren eta murrizketaren ondoren, jendea askatasunez gozatzeko egarri da eta datu onek eta txertaketak gehiegizko erlaxazioa ekarri dute. Mallorcan edo Hernanin gertatu dena ikustea besterik ez da. Gaur uztailaren 2a da, zumarragarren egun handia. Aurten ez da festarik antolatu eta herritarrek herria toki onean uzteko aukera dute. Aurtengo Santa Isabel eguna, zentzuz jokatzeko eguna da.\nMikel Serrano alkateak «tentuz eta zuhurtziaz» jokatzeko eskatu die herritarrei. «Musukorik gabe ibiltzeko aukera dugu eta ziur hainbat kuadrilla Antiora igoko direla beraien mahaietan bazkaltzera. Baina zuhurtziaz joka dezatela, mesedez», aipatu du.\nInork ez du beste toki batzuetan gertatu direnak gertatzerik nahi. «Zumarragan oso datu onak ditugu eta datu horiek herritarrek egindako lan onari esker lortu ditugu. Ez dezagun orain aurreko hilabete guztietan egindako lana pikutara bidali. Oraindik ez gara denok txertatu eta oraindik ez dugu talde inmunitatea lortu. Egun batean egindako txorakeriarengatik oso arazo larria izan dezakegu. Oso ondo dakigu dagoeneko zer den gure bizitza hankaz gora jartzea: hildakoak, gaixoak, konfinamenduak…», gogoratu du Serranok.\nAlkateak pazientzia pixka bat gehiago izateko eskatu die zumarragarrei. «Gutxi falta da amesgaizto honekin amaitzeko. Ondo bidean, datorren urtean Santa Isabel jaiez gozatu ahal izango dugu».\nGauzak horrela, Zumarragako Udalak ezpata dantza bakarrik antolatu du aurten, «kultura eta tradizioan oinarrituta». Dantzariek ezpata dantza egingo dute Antion eta Zumarragako plazan. Ekitaldia Urola Telebistan eta zelaiarizti.eus webgunean emango dute, zuzenean.\nAntioko baselizako ekitaldiaz gozatzeko, gonbidapena behar da. Zumarragako Udalak 50 gonbidapen bikoitz banatu ditu izena eman duten zumarragarren artean.\nAntiora igotzeko autobus zerbitzua egongo da eta ekitaldira gonbidapena tokatu zaion pertsonak joan beharko du derrigor. Ermitan bakoitza dagokion tokian eseri beharko da.\nAntioko ezpata dantzaren eta mezaren ondoren, 12:45ean, dantzariek plazan dantza egingo dute. Aulkiak jarriko dira herritarrentzat.\nAurtengo ezpata dantzako kapitainak Lide Mendiaraz, Joseba Arratibel, Paula Urteaga eta Nekane Martin izango dira. Mendiaraz lehenengoz arituko da kapitain lanean.


Ukipen-pantaila interaktiboa Itsas Museoan - BILBOKO ITSASADARRA ITSAS MUSEORA\nBilboko Itsasadarra Itsas Museoak, Eusko Jaurlaritzako Kultura Saileko Hizkuntza Politikarako Sailburuordetzarekin batera, Museoaren erreferentzia-errekurtso bihurtu eta Bilboko Itsasadarraz modu erakargarri eta berritzaile batean birtualki gozatzeko aukera ematen duen ukipen-pantaila interaktibo bat sortu du.\nSoftwarea, Itsasadarraren iragan marinelean oinarritzen da antzinako gizartea gaur egungoarekin lotzeko, Erriberako emakumeak, ontziolak, lan aukeragaitik erakarritako gizarte multikulturala, oparotasunaren sinonimo izan ziran euskal biztanleriaren zati batentzako. Bilakaera, ontziolen eta Artiach-en itxiera, Uribitarteko pasealeku eta Museoen sorrera eta laster, Erribera eta Zorrotzaurreren berritzearekin etorriko da.\nAldaketa bizkor hauek, hiri eta herri baten memoria historikoa eta bere nortasuna jartzen dute arriskuan. Guzti honegaitik, teknologia berriak ezinbestekoak bihurtzen dira bertoko hizkuntza bultzatzeaz gain, hiriaren iragana eta etorkizuna bildu eta bilbotar eta euskal herritarren kultura propioaren balioa ezagutarazteko.\nSoftware honen garapena, guztiz berritzailea da, museologia bezalako ingurune profesionaletan erabat ezohizkoak bait dira euskara hutsean garatutako softwareak.


Sartzeko bi profil egoki identifikatu dira: Alde batetik Gradura aurretik Batxilergo ikasketak eginda sartzen diren ikasleak; eta bestetik, Goi Mailako Lanbide Heziketa egin duten ikasleak.\nTeknologia edo Natur Zientziatako batxilergoa egitea gomendatzen da (LOGSE izanez gero), eta Zientzia eta Teknologia batxilergoa (LOE izanez gero); eta zehazki hurrengo ikasgaietako 3 edo 4 ikasgai: “Lurra eta ingurumeneko zientziak” “Elektroteknia”, “Fisika”, “Matematika II” eta “Teknologia industrialak II”.\nGoi Mailako Prestakuntza Zikloak edo titulu honekin zerikusia dutenak egin izana gomendatzen da, hala nola "Zentral elektrikoak" eta "Energia berriztagarriak" Goi Mailako Prestakuntza Zikloak.\nAzkenik, komenigarria izango litzateke ikasleak ingeniariaren lanak ingurumenean eta gizartean izan dezakeen inpaktuarekin lortutako kezka izatea.\nAzpiatal honetan adierazitakoak gomendioak dira soilik eta ez dira eskatuko ikasketetan sartzeko aurre baldintza moduan salbuespenezko egoeratan izan ezik. Adibidez euskararen kasuan, ikasketen %60a hizkuntza honetan izango denez, EAEko ikasleak autobaztertu egingo dira. EAE kanpokoak diren ikasleen kasuan C1 mailaren baliokidea eskuratu dela ziurtatzea eskatuko da (Europako hizkuntzen erreferentzia esparru komunaren arabera: Ikaskuntza, Irakaskuntza, Ebaluazioa).\nIngelesari dagokionean, ikasketetara sartzerakoan, ikasleak hizkuntzaren ezagutza maila identifikatzea ahalbidetuko duen proba bat egin beharko du. B1* mailaren baliokidea ziurtatzen ez dutenek, "Zientzia eta teknikarako ingelesa" ikasgaia egin beharko dute (edo baita “testu zientifiko-teknikoen erredakzioa ingelesez”).


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" genre_facet:"Curriculumeko baliabideak" author_facet:"FESTO Pneumatik S.A.V."\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Generoa / Forma: Curriculumeko baliabideak Egilea: FESTO Pneumatik S.A.V.\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Neurketa eta Erregulazio Sistemak (Modulua) 1 Sistema automatizatuak (Modulua) Guztiak ikusi ... gutxiago ...


You are here:Hasiera/Azebarri/Lokalaren erabilera/Azebarri - azebarri\nSortzaileen emanaldiaz gozatu genuen\nDATA: 2014ko urtarrilak 30\nEKITALDIA: Herriko Sortzaileak\nKRONIKA: Herriko sortzailen ekitaldia izan geneun urte hasieran; Unai Elorriagaren ipuin kontaketaz, ORGANIK taldearen dantza iradokitzaileez eta Nagoreren marrazki ezinhobeez gozatu genuen bertan. Eskerrik asko hau posible egin duzuen guztioi.\nDenok ezagutzen duzue Grimm anaiek jasotako Enperadorearen Jantzi Berria ipuina. Oso harroa zen gizona, baina jostun maltzurrekin egin zuen topo: “Oihal honen berezitasuna da jende azkarrak soilik ikus dezakeela, ergelek ezin”.Jakina, premisa horrekin nola onartuko zuen Enperadoreak berak ez zuela tutik ere ikusten; ez eta bere gorteko limurtzaile guztiek; are, herri xeheak ere ez zuen horrelakorik onartuko.\nHartara denek goraipatu zuten existitzen ez zen jantzia, prozesioa abiatu zenean. Ume konplexugabeak izan ezik: “Larru gorritan doa Enperadorea!” ohikua hasi zen, eta orduan onartu zuten denek ergelarena egin, laudorioak eta loreak boteaz ari zirela ergelarena egiten. Barrez amaitu zuten gehienek; Enperadoreak ez hainbeste; eta jostunak, ordurako, ospa eginda.\nSarri erabili dut ipuin hau iritzi publikoko fenomenoak esplikatzeko. “Atotxako geltokiko ekintzak ez ditu ETAk burutu” esan zuen Arnaldo Otegik, baina gutxik sinetsi. Erosoagoa zen iritzi publikoaren korronteari jarraitzea; edo, zalantzatien kasuan, isiltasunaren kiribilean murgiltzea. Harik eta kiribilak buelta eman zuen arte, eta orduan 'denak atera ginen' PPren aurka (egia esan denak ez, gutxi batzuk; baina kamara aurrean ondo kokatuta).\nBerdin gertatzen da hizkuntzen dinamikekin: hizkuntza giroa ezartzen da, eta horixe nagusitzen, harik eta ume konplexugabea agertzen den arte (“hara, hau ere euskalduna zen!” esaten diogu gure buruari azken unean pista bat eman digun mintzakide ezezagunak alde egin orduko). Berdin dio gutariko bakoitzak jantzia ikusi ala ez, hizkuntza jakin ala ez. Giroa nagusitzen da. Bada garaia ordea giroa aldatzeko.\nBegira Getxoko datuak: 22.000 euskaldun bizi gara (hots, euskaraz egiteko gai garenak); eta 25.000 dira gu euskaraz ari garenean guri ulertzeko gai direnak (euskaldun pasiboak). Gainerakoak, ulertu ezin gaituztenak, 32.000 dira. Hortaz, kalera irten eta euskaraz egiten dugun bakoitzean, mintzakideak guri ulertzeko aukera % 60 da. Honez gero, euskara ulertzen ez dutenak dira gutxiengoa, ez gu.\nBada garaia gauzak bere lekuan jartzeko, eta har ditzaten beste batzuek gutxiengoari dagozkion jarrerak. Aska dezagun behingoz motxila hori.\nAzebarriko kideak, Grimm anaien ipuineko ume izatea nahiko nuke.\nOraintsu idatzi nuen Hirukaren agerkari digitalean (“Hizkuntza sasi-ofiziala”, http://hiruka.eus/komunitatea/gkortabarria/1425303346458) euskal erakundeetako arduradun askok gure hizkuntzarekiko erakusten duten ezaxola lasaiaren atzean euskaraz ari den jendartearen sektoreari bizkarra emanda bizitzeko erabakia dagoela. Ezaxola lasai horren adibide ditugu Hegoaldeko hiriburuetan –Donostia salbu– izan ditugun alkateak: euskaraz egun ona ematen ere ez zekiten gizasemeak, euskararekikoak agiri ofizialak itzultzaileen esku utzita konplitzen zituztenak.\nZeharo pozgarria da, horregatik, azken udal hauteskundeen ondoren izendatuak izan diren Iruña, Donostia, Gasteiz zein Bilboko alkateak euskal hiztunak direla jakitea. Aginte makila hartu ondoren, alkateok herritarrei naturaltasun osoz euskaraz zuzendu izana aintzat hartzeko moduko urrats sinbolikoa delakoan nago euskararen ofizialtasun praktikoaren, hau da, normalizazioaren bidean.\nUrrats sinbolikoen ondoren, jakina, praktikoak etorri beharko dira, hiriburuetako udaletan bezala, gainontzeko instituzioetan, Iruñako alkateak esan duen moduan: euskararen normalizaziorantz jo behar da, euskara iruindarren hizkuntza propio gisa tratatuz, parekotasunarekin.\nEgitekoa egindakoa baino askoz gehiago dela badakigu ere, zilegi bekigu, gaurkoan, zorion poxi hau.\nBaina zu neska zara (Bertso-sorta)\n1) Ume txikien pozez azaldu\nnion amari behinola\n-Futbol taldean hasi nahi nuke.-\nEz zuen ulertu nola\nirratiz amamaren etxean,\nAthletic ari zen bakoitzean\nborborka nuen odola.\nZeruan bizi zen aitonari\neskatu ohi nion gola\nbaina amari zer nahi nuen ez\n-Junek izena eman du eta\nez al zaizu gustatzen baleta ?\nene laztana futbola\nez baita nesken kirola.-\n2)13 urte bete berritan\nez zen izan atsegina\nkulero zuri bat ikustea\nkolore gorriz zikina.\nArin kontatu nion amari,\notoi ez kontatzeko aitari,\nzein isiltasuna ezina.\nLaster etorri zitzaidan aita:\n-Jada ez zara panpina,\nemakume bihurtu zara;\nEz dit graziarik egin bromak\nzergaitik esan dit zorionak?\nhilero bada berdina\n3) Bilboko jaiak iritsi eta\nbehingoz La Pegatinara\nsarrerak hartu ditut, behean\nzain dauzkat Lur eta Sara.\n-Beno banoa agur amatxo,\nberandu helduko naiz akaso!-\nEt et et, zatoz alaba.\nNahiz ezin duzun ongi ulertu\nzein den amaren ikara\nbi ordu barru Guggenheimean\nzure zain egongo gara.-\n-Jon eta Iker ordu txikitan\nbueltatzen dira azken alditan\nnik ere nahi dut parranda...-\n-Ya ..baina zu neska zara.-\n4)Karrera hasi eta orduan\nhasi naiz hartzen kafea,\npiercing bat ere egin dut eta\nTxinoetan rimel merkea\nlapitz beltz eta koloretea;\nEstali guran gabiltza beti\ngarauak, pekak, ajea...\nez omen gara nahikoa eta\nSoilik aldatu ohi da modua\nbestela berdin dabil mundua;\nbatzuek burka trajea\neta guk makillajea.\n5) Begi-zuloak ondo estali,\ntitiak gora altxatu eta\nkontu hauekin nire lagunak,\negiten zaizkit horren astunak...\nisildu eta bakea.\nNeuretzat hartu ohi dut galderak\ninporta zaien bakarra soilik\nal da eskaparatea?\nOhartuko balira, hobeto:\nbehiaren antzik ez izateko\nbehien moduan jatea\nez al da disparatea?\n6)Gerri mehedun emakumeek\nbadute zenbait exito;\ntelebistako horien aurrean\ninbidiaz nola ez ito?\nAzal leuna, aldaka estuak\nmodeloen neurri amestuak\nNola ez dugu etsiko?\nZer jantziko dut? A ze piura!\nhobe ez banintz jaikiko!\nHorren itsusi eta potola\nizan behar dut betiko?\nZenbat zalantza, zenbat arazo,\nmalko olatudun zenbat itsaso...\nGeure burua begiko\nizango bagenu, kito!\nEgilea: Itxaso Paia Ruiz\nDoinua: Izarren hautsa (Igor Elortzaren moldaketa)\nBideoa ikusteko aukera


Ideiak Martxanek sormenezko ideiak sustatzen ditu - Bilbao Gazte\nIdeiak Martxanek sormenezko ideiak sustatzen ditu\nIdeiak Martxan deialdia Bilboko pertsona eta kolektibo gazteek sortutako sormenezko ideiak garatzen laguntzeko dago pentsatuta. Hiri honetako bizitza soziala eta kulturala aberasten laguntzea du helburu ekimen honek.\n14 eta 30 urte bitarteko Bilboko gaztea bazara, garatu ideia bat eta bidali iezaguzu. Bakarka zein taldeka aurkeztu zaitezke, baina, gutxienez, taldeko pertsona batek Bilbon erroldatua egon beharko du. Bi aukera daude; ideia bakarrik aurkeztu eta Udalak abian jartzea, edo zure ideia Gazteria eta Kirol Sailarekin batera garatzea. Proposamenak ideiakmartxan@bilbao.eus helbidera bidali behar dira.\nIdeiak Martxan gazteek beren kolektiborako ekintzak eta ideiak proposatzeko aukera bat da. Hala, kulturarekin, diseinuarekin, arkitekturarekin, zientziarekin, teknologiarekin, ingurumenarekin eta abarrekin lotutako ideiak, Bilboko Udalak bideragarritzat jotzen baditu, udal-programazioan sartuko dira.Aurreko edizioetan saritutako ideien proiektuak hemen daude eskuragarri.\nEta zu, Bilbo hobetzera animatzen zara?\nPrevious Bilborock-ek bat egiten du #NosQuedamosEnCasa #PeroSinAburrirnos #EtxeanGeratzenGara #BainaAspertuGabe ekimenarekin\nNext Hemen da Distart, online jaialdi artistiko berria


DBUSen oharra autobusetan txartelen erabileraren inguruan sortu diren zalantzak argitzeko | DBUS\nDBUSen oharra autobusetan txartelen erabileraren inguruan sortu diren zalantzak argitzeko\nDbus 2008tik ari da Gipuzkoako Foru Aldundia eta Donostiako Udalarekin elkarlanean Gipuzkoako garraio sistema ezberdinetan ordainketa txartel bakarra egon dadin.\nLan honen ondorioz, egunean 25.000 lagun baino gehiagok darabilte Lurraldebus txartela Dbusen autobusetan, eta datozen hilabeteetan kopuru honek gora egitea espero da, txartel bakar batekin hiri barneko eta hiri arteko autobusetan bidaiatzearen abantailak nabarmenduz.\nLurraldebuseko txartelak Dbusen autobusetan sartzeko azken fase honetan, Dbusen erabiltzaileentzat zenbait kontu xehetasunez azaltzea komeni da:\n1. Dbusen txartel arruntak, deskontu berezirik ez dutenak, gutxinaka ari dira Lurraldebus txartelekin ordezkatzen. Erabiltzaileek ez dute inolaz ere gehiago ordaindu behar, txartel hauekin bonobusaren prezio bera ordaintzen jarraituko baitute.\n2. Gaur egun deskontuetarako eskubiderik ez duten zenbait kolektibok, Lurraldebus txartelarekin deskontuak lortzeko aukera izango du. Talde hauek besteak beste gazteak, familia ugariak eta Dbusek ezarritako gutxieneko ekonomikoa gainditzen duten 65 urtetik gorako pertsonak dira. Hauek guztiek bonobusarekiko deskontu gehigarriez gozatzeko aukera badute dagoeneko hiri barneko autobusetan.\n3. Egun Dbusen hobaridun tarifak dituztenek euren Dbus txartelak erabiltzen jarraitu ahalko dute, eta ez dute txartela aldatu beharrik izango tarifa bateraketararte. Hau tarifa soziala dutenei dagokie, deskontuak dituzten adinekoak eta hileko bonoen erabiltzaileak barne.\n4. Orain arte martxan jarri denak Dbus eta Lurraldebusen tarifa sistema desberdinak txartel bakarrean mantentzea ahalbidetzen du. Honek Dbusen hobaria dagokien erabiltzaileen kasuetan hauen jarraipena bermatzen du, bai eta orain arte ez zegokien erabiltzaileei txartel berriarekin hobariak eskatzeko aukera eman ere.\n5. Etorkizunean Gipuzkoako Garraioaren Agintaritzak egingo du tarifa sistemen bateraketa. Egun, tarifa hauek zehazteke daude.\nKontsultatu txartel bakoitzaren erabilgarritasun eta birkargatze datak:\n> Informazio osoa ikusi\nDbuseko gaueko zerbitzuaren aldaketa


← Inge II of Norway (en) - Magnus VI.a Norvegiakoa →\nFolkenborg (en) , 1204\nBishop's Palace, Kirkwall (en) , 1263ko abenduaren 16a (58/59 urte)\nMargrete Skulesdatter (en) (1225 (egutegi gregorianoa) -\nHaakon the Young (en)\nMagnus VI.a Norvegiakoa\nSigurd Haakonsson (en)\nCecily Haakonsdottir (en)\nOlav Haakonsson (en)\n| hillekua = Kirkwall, Orkadak | ezkontidea = Margarita Skulesdotter | seme-alabak = Magnus VI.a Norvegiakoa, Haakon Gaztea... | egoitza = Bergen }} Haakon Haakonsson (norvegieraz: Håkon Håkonsson, antzinako eskandinavieraz: Hákon Hákonarson; c. 1204ko martxoa/apirila-1263ko abenduaren 16a), Haakon Zaharra deitua ere, Norvegiako erregea izan zen 1217. urtetik 1263. urtera arte.\nHaakon-en ama Inga Varteigkoa zen. Haakon III.a Norvegiakoa Varteigen egona zen jaio baino baino urte bat lehenago eta Ingak bere semea erregearena zela zihoen. Nahiz eta erregea hila zegoen Haakon jaio zenerako, jarraitzaileek bere semetzat hartu zuten, eta errege bezala hezitu zuten.\nNorvegiako gerra zibilak 1130. urtean hasi eta 110 urte iraun zituen. Honen artean gatazka asko egon ziren tribu desberdinen artean. Gudate honen zergatiak, oso argi ez zeuden ondorengotza arauak, tribuen arteko liskarrak, eta eliza eta erregearen arteko botere-banaketa izan ziren. Birkebeiner eta bagler taldeak desberdintzen ziren. Bi taldeak konpontzen hasi zirenean, erregea hil egin zen ondorengorik utzi gabe, gazte, eta ondorioz bi taldeen arteko gatazkak bizia hartu zuten. Norvegia bi erresuma desberdinean zatitzeko arriskua zegoen eta erregeak ondorengo bat utzi zuela jakin zutenean, hau bahitzen saiatu ziren. Baina azkenean Birkebeiner taldekoek bere alde jartzea lortu zuten.\nHasierako erregealdia[aldatu | aldatu iturburu kodea]\nEskiatzen lortu zuten Håkon erregea babestea.\nErregina hil zenean, nahiz eta beste erregegai gehiago egon, Haakon errege izendatu zuten 1217an, 13 urte zituelarik. Hala ere, gatazkak ez ziren 1227. urtera arte bukatu izan ere, bi taldeetako erregeak urte berean hil zirenez, erresuma bateratzea erabaki zuten eta elizak Haakon errege aukeratu zuenez, biztanleriaren zati bat erregearen aurka agertu zen.\nHasieran, botere guztia Skule Bårdsson gizonarengan zegoen, izan ere erregea oraindik oso gaztea zen. Idatzia zegoen Skulek Norvegiako erresumaren heren bat gobernatuko zuela eta Håkonek aldiz, beste guztia. Baina azkenekoa handia egiten hasi zenean Skulek kendutako botereak eskuratzen hasi zen eta bien arteko gatazkak hasi ziren. Baketzeko asmoz Håkon bere etsaiaren alabarekin Margarita Skulesdotterrekin ezkondu zen eta Nidaros (gaur egun Trondheim) herrian Norvegia erresuma osoko errege izendatu zen. Horrek gerra zibil bat ekarri zuen eta azkenean 1239an etsaiak garaitzea lortu zuen erregeak eta Skule eta bere jarraitzaileei heriotza zigorra ezarri zien, honela Norvegiak azken urteetako gatazkei bukaera emanez.\nBukaerako erregealdia[aldatu | aldatu iturburu kodea]\nHåkon erregearen erregealdian Norvegiak inoiz izan ez duen hazkunde eta bakea izan zuen, Norvegiako Erdi Aroko erresumaren "urrezko aroa". Azkenean 1247. urtean aita santuak kardinal bat bidali zuen Bergen herrira erregeari bere onespena emateko. Erresumatik urrun, 1256. urtean erregeak Suediako Halland lurraldea bereganatu zien daniarrei eta 1261ean Islandia eta Groenlandia batu zituen bere erresumara, hauen onespenarekin. Urte hauetan Norvegiako erresumak bere luzera handiena lortu zuen. 1263. urtean Eskoziako errege Alexandro III.a Eskoziakoarekin gatazka batzuk izan zituen bere irla txikietako bat indarkeriaz hartu zuelako, baina honek aurre egin eta garaitu egin zuen. Negoziaketetan zebiltzanean negua iritsi egin zen eta Norvegiako etxetik urrun zegoenez Orkada uharteetan negu-pasa geratzea erabaki zuen, baina orduan gaixo jarri eta hil egin zen 1263. urteko abenduaren 16an. Kirkwall herrian lurperatu zuen San Magnus katedralean. Udaberria iritsi zenean Bergen herrira itzuli zuten bere gorpua eta nahiz eta 1531. urtean bertako katedrala bota zuten gaur egun oraindik bere oroigarri bat dago han, Norvegiako errege onenarentzat.\nHil baino lehen Håkon IV.ak bizirik zegoen seme bakarra zeukala esan zuen Magnus VI.a Norvegiakoa eta berehala erregetzan ezarri zuten.\nOinordekoak[aldatu | aldatu iturburu kodea]\nKanga Gaztea bere maitalearekin:\nZezilia (1225-1248), Gregorius Andresson baglerren buruzagia eta Harald Hebridetakoa ezkondu zituena.\nMargarita Skulesdotter emaztearekin:\nOlav (1226-?), txikitan hil zena.\nHaakon Gaztea (1232-1257), Rikitsa Birgersdóttir, Suediako erregearen alabarekin ezkondua. Bere aita baino lehenago hil zen itsasoan.\nKristina (1234-1262), Alfontso X.a Gaztelakoaren Filipe anaiarekin ezkondu zena.\nMagnus (1238-1280), oinordekoa, Ingibjörg daniar printzesarekin ezkondu zena.\nWikimedia Commonsen badira fitxategi gehiago, gai hau dutenak: Haakon IV.a Norvegiakoa


Litzateke Best Free Cell Phone Spy App Android For You Like?\nexactspy-Best Free Cell Phone Spy App Android For ez da doakoa, baina edozein Android telefono espioi librearekin gisa erabili ahal izango dituzu 2 egun. Pixka bat itxaron behar dituzu sisteman deskargatu softwarea ezagutu ahal izango duzu. Software hau eskuratu ahal izango duzu edozein gailuan; errealitatea da, ez dagoela erabiltzaileek du ia ez gai kezkaga. Badira bugs, diren garatzaileek finkoa ez, baina txikiak direnak. Spyware erabiltzaileentzako bihurtzen da arazo teknikoei aurre irritating, eta ezagutu euren arazoak pertsonalizatu batekin ebatzi espero ahal izango dute exactspy-Best Free Cell Phone Spy App Android For bere bezeroei handia 'laguntza dela eta.\nPlanteamendu bermatuta bat eskuratu ahal izango du zurekin zelatatzen exactspy-Best Free Cell Phone Spy App Android For, classy espioi software horren bertsio bat bezala. Baliteke ondo lan zuretzat, eta ez duzu galdu edozein xehetasun garrantzitsu, software librearekin bezalako. exactspy-Best Free Cell Phone Spy App Android For sofistikatu eta laguntza osoa eta zelatatzen pertsonalizatuak lor dezakezu kopuru txikiak ordainduz goi-end zerbitzuaren arabera. Egia esan, hobetsi gauza zaren kalitatea zelatatzen lortuko delako egingo datuak galeraren kezkak gabe, bugs edo software librearen apps eratorritako beste gai.\nDoako telefono espioi Android software\n• Sarbide egutegia eta helbide-liburua eta askoz gehiago!\nEzin deskargatu dituzun :”Litzateke Best Free Cell Phone Spy App Android For You Like?“\nBest Free Cell Phone Spy App Android For, Telefono espioi iphone free app, Doako telefono espioi softwarea deskargatzeko edozein telefono, Doako telefono espioi Android software, Doako telefono espioi telefono helburu sarbidea gabe


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Muntaia- eta mantentze-lan elektriko/elektronikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Muntaia- eta mantentze-lan elektriko/elektronikoak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


MAIATZAREN LEHENA - Goierriko Hitza : Goierriko Hitza\nMaiatzaren lehena izanik, kaleak hartzeko ezintasunaren aurrean birsortzera bultzatu gaitu sistemak; dena den, ez dezatela pentsa hartutako neurri basatiak nahikoa direnik gure ahotsa ixiltzeko. Egun honen izaera proletario eta iraultzailean berrestera gatoz, antolakuntzaz lortuko dugu.\nEgun honen jatorriari begira jartzen bagara, Chicagon 1886eko maiatzaren batean hasi zen greba baten harira eman zen sarraskiarekin egingo dugu topo. Geroztik, langile mugimendu ezberdinek, borrokak omentzeko, indartzeko eta sozialismoaren beharra azaleratzeko baliatu dute maiatzaren lehena.\nM-1 langileontzat blokearen baitan hartu genituen iaz kaleak hainbat eta hainbat langilek. Egun bizi dugun egoera dela medio, ezinezkoa izango zaigu gaurko egunez dagokigun lekua hartzea, dena den ez dezatela pentsa hartutako neurri basati guztiak nahikoa direnik gure ahotsa ixiltzeko.\nBizi dugun krisi testuinguru honetan, langile askoren bizi-mailak okerrera egin duela uka ezin daiteken baieztapena da; beraz, inoiz baino garrantzitsuagoa deritzogu egun honen garrantzia historiko iraultzailean berresteari. Izan ere, martxoaren 8a bezalako egunekin gertatzen den modura, maiatzaren lehena ere bereganatu du sistemak, honen izaera politikoa desitxuratuz. Borrokarako egun beharrean jai egun soiltzat ulertzen du jende askok, ospakizun eguna non jendeak elkar zoriondu eta elkarri opariak egiten dizkion, jan egin du kapitalismoak.\nHau guztia aipaturik, lehen esan bezala, gu egun honen izaera iraultzailean berresten gara, eta bide horri heltzeko asmoz gatoz. Eguneroko jarduna oinarri hartuta, langile antolakuntzaz lortuko dugu.\nSozialismoa ala basakeria


Thu, 04/26/2018 - 13:04 — admin\nRead more about Notre-Dame-des-Landeseko ZADean, kapitalismoaren aurka, askatasunez burujabetza eraikitzen segituko dute.\nTue, 04/17/2018 - 22:24 — admin\n2004a izan zen. Euskal Herrian buruturiko ekimen batean, munduko herri borrokalarietako kideekin elkarlanean, nazioarteko preso politikoen egun bezala izendatu zen apirilaren 17a. Elkartasun internazionalistaren adibide garbia izan zen orduko aldarrikapen hura ezbairik gabe. Gaur, mundu osoko hainbat txokotan milaka ohe hutsik dauden bitartean, milaka senide, lagun edo ezagunek hurbilekoren bat gatibu duten bitartean, oihu berbera entzungo da kale, plaza, eta basoetan: munduko preso politikoak kalera!\nMezu komun honen atzean ordea errealitate gordin bat aurkitzen da, komunikabideei zabaltzea komeni ez zaien egia bat: zapaltzaileen indarkeria. Errepresioaren jopuntuan izango gara sistema kapitalista eta patriarkala desagerrarazi nahi dugunak. Herrien askatasunaren edo justizia sozialaren alde borrokan gabiltzanak. Amalurra zaindu edota injustiziak salatzen ditugunak. Guztiak gara aliatuak, guztiak gara zapaltzaileen etsaiak. Horrexegatik joko dute behin eta berriz gure aurka, sistema bidegabe eta kriminal batean bizitzera kondenatu nahi gaituztelako, zapalketa bide sotil edo gordinagoak erabiliaz.\nGaurko egunez Askapenatik munduko preso politiko guztien askatasuna aldarrikatzen dugu. Eta aurten batez ere, gure begiak Europari begira ditugunez, kontinenteko preso politikoei zuzenduko gara. Dena den, argi utzi behar dugu ez ditugula, besteak beste, Abya Yala, Sahara, Palestina edo Kurdistango preso politikoak ahanzten. Inondik inora ere! Inperialismorik basatienaren hatzaparretan dauden burkideak dira eta haien askatasuna gure askatasuna ere bada. Oraingoan bereziki Marokoar estatu hiltzailearen ziega ilunetan bahiturik eta gose greba gogorrean borrokan egon diren burkide sahararrak omendu nahiko genituzke. Sahara Hurra! Neurri berean, esan gabe doa, oligarkiaren mesedetan diharduten mertzenarioak ez ditugula preso politikotzat hartzen.\nHurbilagora itzuliaz, azpimarratu beharra dugu, giza eskubideen babesle mozorroa duen Europar Batasunak preso politikoak sorrarazten dituela. Dominazio egitura bat den heinean, ezinezko zaie bestelako jendarte eredurik onartzea. Burujabetza eta nazio askapen mugimendu ezberdinak ditugu horren lekuko. Galizako borrokalari independentistak, Andaluziako nekazariak, gaztelarrak edota Herrialde Katalanen askatasunaren alde borrokan ari direnak esaterako espetxea edota erbestea dute ordainetan. Berdin kortsikar, irlandar edota sardiniarrak. Faxismoaren aurka borrokatzen dutenak ere hantzeko patua izaten ari dira bai Alemania eta baita Italian ere. Baita adierazpen askatasun ezaren ondorioak sufritzen dabiltzan hainbat eta hainbat pertsona ere. Bakoitzak bere borroketan duen konpromiso politikoa da errepresioaren begi-puntuan egotearen giltzarria. Eta guzti hau demokraziaren eredu omen den Europa honetan.\nPreso politikoz beterik daude Europako espetxeak, borrokalariz beteak, eta denak nahi ditugu kalean, herrian. Espainiar eta frantziar esterminio zentroetan dauden euskal preso politikoengandik hasita. Duela 14 urtetik hona sinbolo bilakatu den egun honetan, munduko preso politikoei egin diezaiekegun ekarpenik iraultzaileena geure borroketan berrestea da, irmotasun handiagoz ahal bada. Argi izanik, aldi berean, preso politikoak existitze hutsa geure helburuak lortzeko dugun konpromisoaren erakusle ere badela, eta etsaiek ez dutela etsiko gure aurkako borrokan.\nHonenbestez, apirilaren 17 honetan, Europar Batasunari egiten diogun salaketaz haratago, preso dituztenen izaera politikoa aldarrikatzearekin batera, guztien askatasuna eskatzeko deia luzaten dugu Askapenatik.\nLibre eta borrokan, Euskal Herriko kale eta plazetan bezala, El Cerroko magalean, Bartzelonako casaletan, Cortiko auzunean edo Hanburgoko zentro sozialetan, gurekin batera, herri libre eta burujabeen mundu baten alde borrokan eta tinko.\nRead more about Munduko preso politikoak kalera!\nSat, 04/14/2018 - 11:40 — admin\nRead more about Siriaren kontrako eraso inperialistarik ez!\nMon, 03/12/2018 - 14:16 — admin\nRead more about OTANi ez! Ez hemen ez inon!\nM8 emakume* internazionalistok ere, PLANTO!\nThu, 03/08/2018 - 00:08 — admin\nBeste behin ere Euskal Herriko emakume langileok kalera atera eta gure aldarrikapenak ozen oihukatuko ditugu bihar. Baina gure borroka internazionalista ere bada, patriarkatuak munduko txoko guztietan jipoitzen, hiltzen, bortxatzen, mespretxatzen, baztertzen, behartzen, esplotatzen jarraitzen baitu, eta Euskal Herrian patriarkatua ez dugulako errotik ezabatuko munduko emakume guztiak aske ez diren bitartean. Kurduek esaten duten moduan, “emakumeok gara zapaldua izan den lehenengo nazioa”.\nBiharko egunean, beraz, Euskal Herriko internazionalista orori, gure herriko auzo eta herri ezberdinetan egingo diren mobilizazioetan parte hartzeko deia luzatzen diogu. Kapitalaren metaketa bermatzeko ezinbesteko tresna dira emakumeak eta biharko greba deialdiarekin bat eginez, emakumeek planto egiten dutenean mundua gelditzen dela erakutsi nahi dugu.\nMartxoaren 8an emakumeok* planto!\nRead more about M8 emakume* internazionalistok ere, PLANTO!\nThu, 02/22/2018 - 10:27 — admin\nRead more about Errepresioaren aurrean, Herrialde Katalanak endavant!


Aske utzi dituzte greba orokorreko istiluekin lotutako gazteak | BilbokoBranka\n2013(e)ko Maiatzak 22, 15:14\nHasieraHiritarrakAske utzi dituzte greba orokorreko istiluekin lotutako gazteak Aske utzi dituzte greba orokorreko istiluekin lotutako gazteak\nDagoeneko kalean daude M29ko greba orokorrean jazotako istiluetan bi polizia erasotzea leporatzen dieten Indautxu, Arangoiti eta Deustuko lau gazteak. Atzo gauean, 22:45 aldera, askatu zituzten eta arratsaldean, Deustuko kaleak jendez bete ziren atxiloketak salatzeko. Auzoko greba batzordeak prentsaurrekoa deitu du gaurko, 13:00etan Done Petri plazan, eta mobilizazioak burutuko dituzte datozen orduetan.\nAtzo goizean Irantzu Yaldebere, Urtzi Martinez, Jon Telletxea eta Aitor Fernandez atxilotua zituzten, azken greba orokorrean Buenos Aires kalean gertatutako istiluen harira. Bi ertzaini eraso egitea leporatzen diete laurei. Yaldebere eguerdian askatu zuten adin txikikoa izateagatik, baina bihar, adin txikikoen fiskalaren aurrean deklaratu beharko du. Beste hirurak gaueko 22:45ean utzi zituzten libre, epailearen aurretik pasa eta gero. Fiskalak behin-behineko espetxealdia eskatu zuen baina azkenean kalera atera ziren bi egunetik behin sinatzera joateko agindupean.\nArratsaldeko 20:00etan ehunka lagun batu ziren Deustun, 500 inguru, atxiloketak salatzeko. Manifestazioa Done Petritik abiatu zen auzoko kaleetan barrena eta plaza berera bueltatzean auzokide eta greba batzordeko kideek azpimarratu zuten “desordena publikoa, autoritatearen aurkako erasoak eta kalteak leporatzen badizkiete ere, M29an herri bat kalean ikusi zela bere eskubideen alde borrokatzen”. Martxa bukatu eta gero 70 lagun inguru epaitegietara gerturatu ziren atxilotuei eta haien senideei babesa emateko. Azkenik, 22:45ean aske geratu ziren Fernandez, Martinez eta Telletxea.\nGaur bertan, 13:00etan Done Petri plazan prentsaurrekoa emango du greba batzordeak atzoko eguneko balorazioa egiteko eta gertaerak salatzeko. Arratsaldeko 20:00etan kontzentrazioa egingo dute Arangoitin eta larunbatean, 20:00etan ere, beste bateratze bat Done Petrin, “Kriminalizaziorik ez! Beste eredu sozio-ekonomikoa orain” lemapean.\nTags: Aitor Fernandez, atxiloketak, Branka, ertzaintza, greba orokorra, Irantzu Yaldebere, istiluak, Jon Telletxea, M29, Urtzi Martinez\tIdatzi iruzkina Egin klik hemen erantzuna bertan behera uzteko.


169. atala: Nor norekin?�. Egilea(k) , GOENKALE. Goenkale, Euskal Irrati Telebista 2010 (17)\n...zen da. Hona-hara begiratzen du, inguruan inor ez dabilela ziurtatzeko.\n...iskero bat ateratzen du tiradera batetik. Ondo dabilela egiaztatzen du. Dena prest duela, eseri egiten da eta polts...\n...intzen. Egun txarra izan nuen, eta paseatzen ibili nintzen.\n...>arrazoi duzula. Ezin gara beti mokoka ibili. Are gitxiago, umearen aurrean.\n...>. Egongela erdian uzten du dena. Urduri dabil.\n... dut ez duzula udaletxean lan egiten. Zertan zabiltza orain?\n...rai zaharrak gogorarazten zizkidak... Elkarrekin ibili zineten, baina zuena bukatu egin zuan hi trapitxero drogaza...\nGERMAN .- Baina ezin zara ezkutuan ibili beti.\n...>baiezkoa egiten du buruarekin, baina susmoak hartuta dabil. (Klaudia beste batekin dabilela uste du, aurrekoan hoteler...\nANDONI.- Uste dut... Klaudia engainatzen dabilkidala.\nKLAUDIA .- (erakutsiz) Azazkalak margotzen ibili naiz eta azetona izango da.\n...> harritzekoa be! Eta gu... dibortzio paperekin gabiltza...\n...IZIA .- Bat baino gehiago. Nigandik ezkutatzen ibiltzen zarete, sekretuan.\nNEKANE.- Bai. Iñakiren despedida antolatzen gabiltza eta bera agertu da ezustean, disimulatu egin behar nuen...\n..., norbaiten zain. Batera eta bestera dabil, urduri. Erlojuari erreparatzen dio. Arnasots bat egiten du...\n..., baina susmoak hartuta dabil. (Klaudia beste batekin dabilela uste du, aurrekoan hotelera deitu eta gizon batek erantzun ...\n...> leher egin arte... Animalia hori gustora dabilela pentsatzen duenak jaso dezala besoa.Intentsitate bajuko 'ta...\n...a naiz. Sokamuturrean ere duela urte gutxira arte ibili izan naiz karrera zulotan sartuta gora eta behera. Tradizio...\n...arrotz batean soltatu, sokatik tira eta luza ibili, adrenalina ase nahi duten ehunka pertsonen artean leher eg...\n... barruan eta Beizamarako bidean autoak abiadura handian ibiltzea ekiditeko neurriak hartuko dituzte.\n...itatu bat galdu dutenei, etxea ezin ordainduta dabiltzanei, maleta hartu eta agur-tzen gaituztenei� horiei denei eta g...\n... bat, lunpen-prekarioena den bezala, kalean galduta dabiltzanena. Prekariotza, aldiz, funtsezko klasea da kapitalismo global...\n...ute martxaren antolatzaileek, "oinez ezin delako ibili, bidea dagoen bezala eta dagoen trafikoarekin. Jendearentza...\n...>beharraz jabetzea. Baina oinez zein bizikletaz ibiltzen den jendearentzat beste alternatiba bat izan daiteke: Urres...\n... Euskal Preso politikoen eskubideen alde lanean zabiltzatenok. Gutun honen bidez, Poitiers-Vivonneko espetxean bizi dugun...\n...iltzan enpresen izenak, baita horien kontrolpean dabiltzan komunikabideak zein diren ere.Botere handia dute haiek, bai...\n...usi besterik ez dago errauskailua egiteko lehian dabiltzan enpresen izenak, baita horien kontrolpean dabiltzan komunik...\n...iltzan enpresen izenak, baita horien kontrolpean dabiltzan komunikabideak zein diren ere. Botere handia dute haiek, ba...\n...an zeuden aipatutako asko emozioari ezin eutsita ere ibili dira. "'Schubertek egiten dik lana', esango dute gero. Eta ...\n...ri dira Sanjuandegiko jaiak, eta jende ugari ibili da auzoan. Maialen Aldalur XJ Auzolanean festa batzordeko k...\nJende ugari ibili da auzoan, asteburuan ez ezik astegunez ere. Lanean jarrait...\n...ta horren erakusle da auzoan horrenbeste jende ibili izana. "Argi dugu gero eta egitarau sendoagoa nahi dugula e...\n...rretan (museo, liburutegi, katalogatzaile eta abar) dabiltzan kide zein erakunde guztiak, eta, goian aipatu bezala, nahi ...\n...keta honetan hilabete luzez argazkiak jaso eta jaso ibili gara. Mendian, lagunartean, etxeko giro goxoan... Askotarik...\n...>%38 kaltegarria izan daitekeen neurritik gora dabil. 73 gai jarraitu beharreko izendatu dituzte, hirutik bi nek...\n...>zituzten ordainketak atzeratzea. Horrela, larri dabiltzan enpresei lanean jarraitzeko bidea errazten zaie, gaur Gaste...\n...oek 5,25 euro pagatu beharko dute errepide horretan ibiltzeagatik.\n...k saldu ziren gehien, diesel erregaiarekin ibiltzen direnak eta eskuz aldatzen direnak.\nEhuneko hogeiko sharearen gainetik ibili dira "La Caja Negra" saioaren barnean emandako dokumentalak...\n...7:00etatik 19:00etara. Ordu horietan zerbitzuen %30 ibiliko dira.\n...rraio publikoak gehiago erabiltzea eta bizikletan ibiltzea bultzatu gura du Jaurlaritzak.\n... edo oso seguru sentitzen da auzoan gauez ibiltzean. Herritarren %6,8 baino ez dira delituren baten biktima iza...\n...artean), eta tarte horretan ohiko bidaiaren %85 ibili ziren. Langileek erabaki behar dute zuzendaritzaren proposa...\nTranbian atzo ibili ziren gasteiztarrak. Tranbiako bidaiak kobratzen hasi ziren...\n...tze teknikoa igaro gabe edo iraungita zirkulazioan dabiltzan ibilgailuetako titularrek 150 euro ordaindu behar dituzte H...\n..., urte batetik bestera zazpi udalerri gehiago dabiltza bizikidetza lanketan.\n...ekoa izanik, San Migel Txiki jaiak antolatzen ere ibilitakoa zen Iker. Baita GOIENAko sorreran ere. "Mekalki enpresako P...\n...a Mendiko futbol taldean gogoan dute mutikotatik ibili zela bertako taldean. Maila ezberdinetan jokatu zuela, gore...\n...lasterren atxilotzeko". Horretaz gain,"arreta handiz ibiliko dira eraso terroristak saihesteko".Azkenik, Aresek ETAri ig...\n...itu da Markel Arriolabengoa aramaioarra. "Bi urtez ibili naiz bideoak grabatzen, eta, bideo politak daudenez, herrit...\n...arma taldea gonbidatu dugu horretarako. Keike taldean ibilitako Itsaso Gutierrezen proiektu berria da hori eta atera berri ...\n''Bizikletan ibiltzeko ez dago adin mugarik''. Egilea(k) URZELAI, Xabi. , Goiena Komunikazio Taldea 2017 (3)\n...>geroago eta gehiago dira-eta bizikletan dabiltzanak: "Horrekin batera, Ignacio Zuloaga kalean dugun lokala dina...\n""Bizikletan ibiltzeko ez dago adin mugarik""\n...Jesus Parra (1943), esaterako, bizikletan dabil, eta asko dira 70 urte inguru dituztenak: Arantzabal, Oregi...\n...ute prentsaurrekoan. Suhiltzaileak etxeak ikuskatzen ibili dira, eta ondorioz batzuk euren gauzen bila sartu ahal izan...\n...ta Rennes eta Brest hirietatik barrena ibiltzeko. Frantziako iparraldetik Belgikara, Anberes eta Flandes hir...\n...ako iparraldetik Belgikara, Anberes eta Flandes hirietan ibiliko da saioa, herrialde honen historia interesgarritik zerbait ...\n''Contadorrek ondo estutuko gaitu, lan ona egin gurako du-eta agur lasterketan''. Egilea(k) URZELAI, Xabi. , Goiena Komunikazio Taldea 2017 (8)\n...> da. ''Aita, zenbat urte izango ditut bizikletan ibiltzeari uzten diozunean?'', galdetzen dio semeetan erdikoak, Aimarr...\n...>ezta gutxiago ere. Ea Vueltan zer moduz ibiltzen garen.\nBadakit taldea ibili dela horretan lanean, Mikel Landa fitxatzeko asmotan ibili ...\n...inen lau egun, eta ondoren Pirinioetan ibili gara, Arango bailaran, batez ere. Oso ondo hartu dut atsede...\n... horretan lanean, Mikel Landa fitxatzeko asmotan ibili dira, baina ez dute lortu. Eta, ahalegin batzuk egin baditu...\n...z dira nahi moduko ondo irten, Tourrean ere hobeto ibiltzea gura genuen, baina horrek ez du esan gura urtea txarto doan...\n"Espainiako Itzulira joateko maleta prestatzen dabilen bitartean, azken hilabetean Markel Irizarrek (Oñati, 1980) ...\nBai, hori da gogorrena. Maletak egiten nabilela ikusten nautenean tristetu egiten dira. Semeek euren mugak ...\n...uengo zirkuitua askoz hobea da eguraldi txarrarekin ibiltzeko. Ibarrako zirkuitua arriskutsua da eguraldi bustiarekin. Ha...\nNire semea bizikletan ibiltzen zen eta ilusioa egiten zion herrian lasterketa bat egiteak,...\n...egatik, eskerrak eman nahi dizkiet laguntzen ibili diren herritar guztiei, baita diruz lagundu diguten dendari...\n...gina daukate gugan. Hirukidetik ate ezberdinetara deika ibili gara azken hamarkadan. Gure helburua, legeak prestatzen dit...\n...ballero, Hirukideko zuzendaria, 10. urteurrena prestatzen dabil egunotan. Apirilean egoitza berria izango dute, haien helbu...\n...ofesionalean, baita enpresa moduan. Pertsonalean bagabiltza lotzen egonkortasuna, epe larri baten ondoren; alor profesi...\n...>dugu informazio eta komunikazio aldetik berandu ibili ginela, Udalaren eta gure artean ez zen koordinazio ona ego...\n...o da sarrera aurten. Aurrekontu aldetik estu samar ibili gara. Federazioak beti hamar eurotan jartzea gomendatzen di...\n...> beste aukera batzuk. Baliteke hau irakurtzen dabilen pertsona batek urtean zehar antolatutako ekintza zehatz bat...\n...n garrantzia ematen diegu kolaborazioei, gure inguruan ibili izan direnenak eta beste hainbatenak ere bai. Azken finean,...\n...z goiza) bulegoetako EREarekin lotutako sinadurak egiten gabiltza eta gero langileekin batzarra egingo dugu", argitu du Rikar...\n...>esateak porlana gero eta pisu handiagoa hartzen dabilela ez duela zentzurik, jakinik, halako inbertsioetarako ez dag...\n...an sortu berri den elkartea da. Oso aktibo dabiltza, eta dituzten aldarrikapenekin bat egiten dugunez, txupina ...\n...ustukoen genituen lur gaineko rallyetan lehiatzen ibili gara, txapelketa bat osorik jarraitu gabe. Aurten, Euskadik...\n...n hasi zen; kuadrillako beste lagun bat ibili zen bi urtez kopilotu lanak egiten, eta denbora faltagatik ...\n''Inoiz ez da berandu kirola egiten hasteko''. Egilea(k) URZELAI, Xabi. , Goiena Komunikazio Taldea 2017 (2)\n...a landu dugu. Lehen ere mendian edo igeri asko ibilitakoak gara, baina orain hobekuntza handia igarri dut".\n"Zintan ibili gara, bizikleta estatikoan... Eta horrekin batera pisuareki...\n...>. Orain arte parte hartu ez duen jende askotxo dabil gerturatzen. Jende berri horren barruan gazteak dira asko e...\n...>duenarekin; urte guztian zehar jende asko ibili dela dio eta 2017ari begira herritarrendako gertuko kultura...\n...nire ordenagailua eraman zituzten, eta begira ibiliko dira. Ez dakigu oraindik zeren bila zebiltzan. Beraz, zain ...\n...iliko dira. Ez dakigu oraindik zeren bila zebiltzan. Beraz, zain gaude.\nArdiekin ibiltzen nintzen gaztetan, artzain lanetan, eta gero mendira joateko...\n... dute helburu." Azken urteetan jende gutxi dabil zuzendaritzan; batzuk, era berean, entrenatzaileak ere baga...\n...> bat hasteko. Filmeko protagonistek maitasun bila dabiltza, baina azkenean ezustean ezagutuko dute euren ametsetako pe...\n...n McQuarry New Yorkeko elite boteretsuaren artean galduta dabilen kontu-ikuskari bat da. Ezustean Wyatt Bose karisma handiko ...\n...faltan botatzen ditu eta gurasoak oso lanpetuta dabiltza. Bizilagun berriak ez ditu gustuko eta ez daki bere bizilek...\n... horrek badu berezitasun bat, Iparraldeko itsasoan dabilen itsasontzitik emititzen duela, hain zuzen ere. Quentinek et...\n''Nondik nora ibili zara oporretan?''. Egilea(k) TXINTXURRETA, Maite. , Goiena Komunikazio Taldea 2017 (3)\n""Nondik nora ibili zara oporretan?""\n...>. Arrasateren kasuan, herritarrei udako egunotan jenderik badabilen galdetuta, azken astean ohi baino jende gehiago dabilela ai...\n...tuta, azken astean ohi baino jende gehiago dabilela aipatu dute gehienek.\n...zaindu egin dugu, erritmoa guk markatuta, lasai ibil zitezen, eta ondorengo kategoriatan libre lehiatu dira", ad...\n...zaleei. Eurak, hiru botereak, dira tartakadak ematen dabiltzanak. Eta ez, hain zuzen ere, merenge tartakadak, txapapote toxi...


Guardia Zibilak eta Udaltzaingoak lapurreta baten ustezko egileak atxilotu dituzte - Gasteiz - Alea.eus\nGuardia Zibilak eta Udaltzaingoak lapurreta baten ustezko egileak atxilotu dituzte\nErredakzioa 2020-10-13 16:30\nGuardia Zibilaren kuartela Gasteizko Sansomendi auzoan. / GOOGLE MAPS\nSansomendi auzoko lokutorio batean lapurretan ari zirela, bi lagun in fraganti harrapatu zituen Guardia Zibilak. Horietako bat atxilotu egin zuten, eta ihes egitea lortu zuen beste kidea beranduago atxilotu zuen Udaltzaingoak.\nIragan larunbatean, urriaren 10ean, herritar batek Sansomendiko Guardia Zibilaren kuarteleko segurtasun-zerbitzuari ohartarazi zion bi gazte ikusi zituela handik gertu zegoen lokutorio bateko kristala hausten.\nUdaltzaingoari eta Ertzaintzari gertaera jakinarazi bitartean, hainbat guardia zibil bertaratu ziren, eta ustezko lapurretako bat geldiaraztea lortu zuten lokaletik ateratzen ari zela. Polizia-iturrien arabera, lapurretaren ondorioz, 3.000 euro eta zenbait material zituen gainean.\nUdaltzainak iritsi zirenean, Guardia Zibilaren zentralari jakinarazi zioten inplikatutako bigarren pertsona atxilotu zutela; hasiera batean guardia zibilek jarraitu ondoren ihes egitea lortu baitzuen.\nAtxilotuak 22 eta 20 urteko bi gizonezko dira, eta epailearen esku utzi dituzte.